‘Saya Minta Maaf”- Mawar Jawab Spekulasi Perkahwinan Di Ambang Perceraian

Desas-desus mengatakan rumahtangga pasangan ini berada di ambang perceraian dan semakin menjadi buah mulut di kalangan peminat. Hubungan dingin antara Fizo Omar dan Mawar Abdul Karim sudah lama dihidu oleh peminat dan wartawan selepas Fizo meraikan Aidilfitri berasingan dengan isteri dan anaknya.

Sebelum ini, menerusi temubual eksklusif bersama Harian Metro, Fizo tidak mahu mengulas lanjut terhadap isu tersebut dan memohon diberi ruang dan masa bagi menjelaskan perkara itu. Penjelasan yang sama turut dikeluarkan oleh Mawar di mana dia memohon maaf kerana tidak dapat mengeluarkan apa-apa kenyataan bagi menjaga hati banyak pihak.

“Saya minta maaf sangat kerana buat masa ini saya tak boleh komen apa-apa lagi. Saya perlu menjaga banyak pihak,” katanya kepada Harian Metro

Sehingga kini, tidak dapat dipastikan apa yang sedang berlaku dalam rumah tangga pasangan ini, memandang masing-masing masih menyembunyikan sesuatu dari peminat. Walaubagaimanapun, sebagai peminat seharusnya tidak membuat sebarang spekulasi yang bukan-bukan sebelum kenyataan rasmi dikeluarkan.

Fizo dan Mawar mendirikan rumah tangga pada November 2013 dan hasil perkongsian hidup, mereka dikurniakan anak perempuan, Wan Maryam yang kini berusia dua tahun.

Sah Cerai Talak Satu, Berakhir Sudah Jodoh Fizo Omar & Mawar Karim


BMW Motorrad Malaysia Memperkenalkan Tiga Motosikal Kembara Baharu

MW Motorrad Malaysia membawakan penambahan baharu dalam portfolio motosikal premium yang dimiliki olehnya pada hari ini dengan barisan jentera BMW F 850 GS Adventure, BMW R 1250 GS dan BMW R 1250 GS Adventure.

Harald Hoelzl, Pengarah Urusan BMW Group Malaysia yang memperkenalkan motosikal-motosikal premium ini mengulas,

“BMW Motorrad telah memahat tanda aras yang baharu bagi motosikal-motosikal premium yang berkeupayaan untuk membuat penunggangan dan penjelajahan yang lasak, iaitu barisan jentera motosikal yang sinonim dengan jiwa pengembaraan. Pelancaran siri jentera, BMW Motorrad F Series dan BMW Motorrad R Series telah mencetuskan konsep reka bentuk inovatif yang baharu dan benar-benar Menjadikan Hidup Sebuah Pengembaraan (Make Life A Ride) buat para pemilik motosikal kami.”

Tambah Hoelzl lagi, BMW Motorrad Malaysia berjaya menyerahkan lebih daripada 2,000 unit motosikal kepada pemilik-pemilik baharu sepanjang dua tahun yang lalu, dan hampir 500 daripadanya dibuat dalam pertengahan pertama tahun 2019.

Sementara itu, Owen Riley, Ketua BMW Motorrad Malaysia berkata,

“Model GS Adventure dikenali dengan daya pemacuannya yang dipercayai, berkuasa tinggi dan tersendiri dalam aspek tunggangan dinamik, tidak kira apa jua permukaan jalan yang diharungi. Hari ini, kami memperkenalkan BMW F 850 GS Adventure, BMW R 1250 GS dan BMW R 1250 GS Adventure, dan kami berbangga untuk mempersembahkan iterasi enjin terbaharu yang canggih serta keupayaan tunggangan luar jalan (off-road) jentera motosikal premium kami dalam segmen kembara kelas pertengahan.”

Dirumus untuk membawakan prestasi yang tertumpu serta kadar efisiensi yang tinggi, BMW R 1250 GS dan BMW R 1250 GS Adventure hadir dengan enjin ‘Boxer’ canggih bersama BMW ShiftCam Technology yang meningkatkan daya penyesaran enjin tersebut untuk menzahirkan tahap prestasi yang lebih baik. Berasaskan karakter dinamik dan ‘off-road’ yang membentuk BMW F 850 GS, BMW F 850 GS Adventure menyerlah dengan keupayaan penjelajahan serta kelasakan yang bertaraf tinggi, tunggangan dinamik serba ‘sporty’ dan kualiti ‘off-road’ yang lebih mengagumkan.

Model-model baharu ini diperkenalkan pada acara BMW Motorrad Night Fuel 2019 di Lapangan Terbang Sempang, sebagai kejutan kepada para peminat motosikal yang hadir. Pengunjung juga disajikan dengan persembahan-persembahan menarik daripada kumpulan artis yang berbakat seperti TC Buskers, Arjuna Band serta persembahan istimewa daripada seorang Legenda Rock Malaysia, iaitu Amy dari Search band.

BMW F 850 GS Adventure Terbaharu: Jentera enduro jelajah buat sang pengembara.
MW F 850 GS Adventure menampilkan reka bentuk tubuh yang maskulin. Cermin hadapannya yang lebih besar boleh dilaraskan melalui dua aras, sementara komponen pelindung tangan memberikan tahap perlindungan angin dan cuaca yang lebih tinggi. Jentera dengan saiz cc sederhana ini juga hadir dengan cabang teleskopik (telescopic fork) bersertakan lengan ayun dwisisi aluminium (aluminium double-sided swinging arm) dengan sangga spring sentral (central spring strut) untuk menawarkan maklum balas yang lebih sensitif di atas jalan. Penambahan lain yang dibuat ke atas motosikal tersebut merangkumi lampu hadapan LED serta ciri keterhubungan yang menyeluruh menerusi kluster instrumen multifungsi yang menampilkan skrin warna TFT bersaiz 6.5 inci.

BMW F 850 GS Adventure mempersembahkan enjin sebaris dua silinder berkuasa tinggi yang dijuruterai semula untuk menyampaikan peningkatan yang signifikan dari segi kuasa dan tork jentera ini. Kadar penyesaran enjin tersebut kini berjumlah 853 cm3, rentetan daripada penggunaan gerek (bore) yang bersaiz 84mm, dan lejang (stroke) bersaiz 77 mm. Jentera baharu ini mampu menjana 95 kk (kuasa kuda) pada tahap 250 rpm, serta puncak tork berjumlah 92 Nm pada tahap 250 rpm untuk menzahirkan prestasi enjin yang luar biasa, kesinambungan antara semua elemen ini dapat menjana kelajuan tertinggi mencecah 197 km/j.

Pemilik BMW R 1250 GS dan BMW R 1250 GS Adventure baharu ini juga boleh kekal terhubung sambil menunggang menerusi kluster instrumen multifungsi dengan skrin warna TFT bersaiz 6.5 inci yang ditawarkan sebagai standard. Bantuan yang lebih canggih juga hadir dalam bentuk tunggangan tanpa kunci menerusi BMW Keyless Ride, berserta Kawalan Luncur (Cruise Control) yang disediakan sebagai standard.

Kedua-dua jentera kembara berkenaan turut menawarkan dua mod tunggangan – “Rain” dan “Road”, ASC dan Kawalan Permulaan Curam (Hill Start Control) sebagai standard. Ia juga lengkap dengan Electronic Suspension Dynamic ESA “Generasi Baharu” dengan kompensasi muatan automatik sepenuhnya (fully automatic load compensation). Sebagai tawaran pilihan, Riding Modes Pro menampilkan mod tunggangan tambahan, Kawalan Cengkaman Dinamik (“Dynamic Traction Control” atau “DTC”), ABS Pro, Hill Start Control Pro dan Bantuan Brek Dinamik (“Dynamic Brake Assistant” atau “DBC”).

Enjin ‘boxer’ empat lejang dua silinder dengan penyejukan udara/cecair telah diperkayakan dengan BMW ShiftCam Technology pada kedua-dua jentera BMW R 1250 GS dan BMW R 1250 GS Adventure yang membolehkan ia mencapai tahap kuasa dan tork yang luar biasa. Enjin baharu tersebut juga membawakan kadar emisi dan penggunaan bahan api yang lebih baik, lengkap dengan profil bunyi yang memuaskan.

Kapasiti BMW R 1250 GS dan BMW R 1250 GS Adventure turut ditingkatkan kepada 1,254 cc. Kini ia memiliki output berjumlah 136 kk pada tahap 7,750 rpm dan puncak tork mencecah 143 Nm pada tahap 6,250 rpm. BMW R 1250 GS Adventure dapat dipandu pada tahap kelajuan tertinggi yang berjumlah lebih daripada 200 km/j, manakala pendampingnya, BMW R 1250 GS pula mampu mencecah 200 km/j. Kedua-dua jentera kembara ini hanya menggunakan bahan api berjumlah 4.75 liter bagi setiap 100 km.

Tidak seperti model-model yang terdahulu, BMW R 1250 GS dan BMW R 1250 GS Adventure memiliki sistem sensor injakan (knock sensor system) yang hadir dengan dua unit sensor. Maka, bahan api dengan rating kurang daripada RON95 boleh digunakan – amat bermanfaat untuk perjalanan jauh di kawasan-kawasan yang terpencil. Kedua-dua motosikal ini juga dilengkapi dengan kawalan enjin digital baharu yang dinamakan BMW-O. Ciri-ciri utamanya ialah injeksi berturutan penuh (fully sequential injection), tata atur (layout) yang kompak dan beratnya yang rendah.

BMW R 1250 GS terbaharu akan tersedia dalam dua varian, HP (Style HP) dan Eksklusif (Style Exclusive), manakala BMW R 1250 GS Adventure terbaharu pula boleh didapati dalam varian ‘Ice Grey’ dan HP (Style HP).

Menerusi Pelan Pembiayaan yang ditawarkan oleh BMW Group Financial Services Malaysia, pemilikan BMW F 850 GS Adventure terbaharu bermula daripada RM 1,080.00 setiap bulan, BMW R 1250 GS terbaharu bermula daripada RM 1,420.00 setiap bulan, dan BMW R 1250 GS Adventure terbaharu bermula daripada RM 1,530.00 setiap bulan. Angka yang dinyatakan ini adalah berdasarkan anggaran pinjaman sebanyak 80% bagi tempoh 4 tahun.

Harga jualan (di atas jalan, tanpa insurans, dan dengan Waranti Terbaharu Bertempoh 3 Tahun serta Program Bantuan Tepi Jalan Bertempoh 3 Tahun oleh BMW Motorrad Malaysia) barisan motosikal BMW Motorrad yang terbaharu ialah:

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Merdu! Anak Perempuan Kurt Cobain Tunjuk Bakat Nyanyian di Instagram

Para pencinta muzik sudah tentu kenal dengan nama Kurt Cobain. Vokalis Nirvana ini bukan hanya dikenali dengan kisah kematiannya yang tragis, tapi juga suaranya yang sentiasa dalam ingatan menerusi lagu-lagu seperti “Come As You Are” dan “Smells Like Teen Spirit”.

Bakat bermuzik Kurt Cobain nampaknya diwarisi  anak perempuannya, Frances Bean Cobain. Wanita yang kini berusia 26 tahun tersebut menggubah lagu, dan menyanyikannya di Instagram peribadinya. Anak perempuan tunggal Kurt Cobain dan Courtney Love tersebut juga berkongsi lirik yang dia tulis di lagu itu.

Dalam kapsyen video itu, Frances Bean menulis  bahawa dia belum memberi judul pada lagu yang dia nyanyikan.

“Ini adalah lagu yang sangat sedih dan sangat jujur. Jadi, aku mahu berkongsi,” tulis Frances Bean dalam muatnaiknya baru-baru ini.

Di hujung kapsyen, Frances Bean juga mengisyaratkan bahawa dia akan lebih banyak berkongsikan muzik ciptaannya di kemudian hari.

“Musik-musik berikutnya akan datang sebentar lagi. Terima kasih untuk semua sokongan dan pujian kalian. Aku membaca semuanya, dan itu membuat hatiku gembira,” kata Frances Bean.

Meskipun ayah dan ibunya adalah ahli muzik, kehidupan Frances Bean di hadapan umum selama ini tidak begitu aktif dengan musik. Frances Bean memilih cabang seni lain sebagai seorang model dan artis visual.


Fizo Omar Redha Jika Perpisahan Adalah Jalan Terbaik

Sebelum ini, kecoh seketika mengenai spekulasi rumahtangga selebriti Fizo Omar dan usahawan Mawar Abdul Karim yang dikatakan berantakan selepas kedua-duanya dilihat menyambut Aidilfitri secara berasingan. Namun, Fizo menafikan dakwaan berkenaan dan memberitahu isteri dan anaknya pulang ke kampung tanpa nya kerana bapa kepada Mawar telah jatuh sakit.

Tidak lama kemudian, kontroversi mengenai rumahtangga nya sekali lagi menjadi bualan hangat dikalangan warganet. Akui rumahtangganya kini berhadapan masalah, namun Fizo menepis dakwaan bahawa ianya berpunca daripada orang ketiga. Jelas Fizo atau nama sebenarnya Wan Hafizol Wan Omar, dia tidak menyalahkan Mawar mahupun mengaibkan mana-mana individu dan beranggan ini adalah ujian yang diberikan Allah kepada mereka.

Menurut Fizo, pada mulanya dia beranggapan masalah yang dihadapi tidaklah terlalu serius kerana mereka berdua sudah berbincang secara baik pada Ramadan baru-baru ini. Akan tetapi Fizo terkejut kerana Mawar sudah bertemu peguam untuk mendapat nasihat berkaitan rumah tangga mereka. Menunggu perkembangan dan tindakan selanjutnya dari peguam Mawar, Fizo berkata sekiranya perpisahan adalah jalan yang terbaik buat mereka, dia redha dengan segala ketentuan-Nya.

“Saya berdoa Allah kurniakan penyelesaian terbaik dalam rumah tangga kami. Seandainya Dia sudah tentukan perpisahan adalah yang terbaik buat kami, saya reda dengan ketentuan-Nya ,”

Fizo dan Mawar telah mendirikan rumah tangga pada November 2013 dan dikurniakan searing anak perempuan, Wan Maryam, 2 tahun.


Gambar Lucah Lelaki Iras Pendakwah Terkenal Tersebar!

Sejak kebelakangan ini boleh dikatakan hampir setiap bulan ada sahaja gambar-gambar lucah yang dikatakan mirip selebriti terkenal tanah air tersebar di media sosial.

Antara selebriti yang pernah dikaitkan dengan gambar seumpama itu adalah Zul Ariffin, Syafiq Kyle, Zaquan Adha, Riz Amin dan ramai lagi. Terbaharu, satu pendedahan mengejutkan telah dibuat oleh seorang warga net dimana terdapat dua keping gambar lucah seorang lelaki mirip pendakwah terkenal hangat diperkatakan.

Dalam gambar itu, kelihatan seorang lelaki mengambil gambar sambil memegang kemaluannya.

Menerusi pendedahan itu, rata-rata warga net terkejut kerana tidak menyangka pendakwah yang mula dikenali menerusi sebuah program realiti akan melakukan perbuatan seumpama itu.

Biarpun begitu, terdapat segelintir warga net turut mempersoalkan kesahihan gambar tersebut dan tidak menolak sekiranya ianya telah disunting oleh pihak yang tidak bertanggungjawab. Menerusi carian kami di Instagram pendakwah itu mendapati ruangan komen di posting nya yang terkini sudah pun ditutup.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wak Doyok Dikecam Gara-Gara Pakai Baju Banduan Ini

Selepas kejayaan filem Abang Long Fadil 2, franchise nya yang ketiga terbitan Skop Production kini sedang rancak menjalani penggambarannya. Masih mengekalkan Zizan Razak sebagai tonggak utamanya, Abang Long Fadil 3 akan turut dibintangi oleh Datuk AC Mizal, Hairul Azreen, Wak Doyok, Johan Raja Lawak dan ramai lagi.

Biarpun filem tersebut masih lagi dalam penggambaran, namun Abang Long Fadil 3 mula diperkatakan apabila gambar yang dimuatnaik Wak Doyok bersama Hairul dan Johan mencuri perhatian. Dalam gambar itu kelihatan baju banduan yang dipakai oleh Wak telah diubahsuai mengikut saiz nya dan kelihatan seperti sebuah baju yang ‘slim-fit’.

Segelintir warga net mula mempersoalkan rekaan tersebut kerana baju tersebut tidak melambangkan keadaan yang sebenar selain mendakwa selebriti itu tidak menjiwai watak seperti pelakon-pelakon lain.

Biarpun begitu, sesetengah daripada mereka turut memuji penampilan Wak yang kelihatan kemas meskipun melakukan adegan di dalam penjara. Dalam pada itu, Wak akui dia mengubah suai baju tersebut kerana mendapat saiz yang besar sebelum ini.


Tiada Jodoh! Anak Tiri Siti Nurhaliza Sudah Berpisah Dengan Pengasas Kosmetik

Sebelum ini, ramai yang sedia maklum bahawa anak tiri penyanyi tersohor tanah air Datuk Seri Siti Nurhaliza iaitu Aazief Khalid sedang hangat bercinta dengan pengasas dan pemilik jenama kosmetik BeuTYRA, Tyra Kamaruzzaman.

Namun, satu pendedahan mengejutkan telah dibuat Aazief dimana dia telah mengumumkan bahawa mereka kini sudah berpisah sejak sebulan yang lalu. Pendedahan itu telah dibuat Aazief sendiri menerusi laman Twitternya selepas menyahaktif akaunnya itu buat seketika selepas mereka berpisah. Menolak punca perpisahan mereka adalah kerana orang ketiga, menurut anak bongsu lelaki Khalid ini memberitahu bahawa tidak lagi mempunyai persefahaman antara mengapa mereka mengambil jalan untuk berpisah.

Biarpun tidak lagi menjadi pasangan kekasih, menurut Aazief mereka masih lagi berhubung antara satu sama lain dengan baik malah turut berjumpa bekerja bersama-sama. Baginya, terlalu banyak kenangan manis bersama Tyra selama ini dan itu merupakan antara faktor mengapa dia tidak mampu untuk mempunyai perasaan benci terhadap Tyra.

Pesan Aazief lagi dia turut mengharapkan agar netizen tidak lagi menghentam Tyra tanpa usul periksa kerana kasihan akan bekas kekasihnya itu yang menjadi mangsa fitnah. Perkongsian Aazief itu ternyata memberikan inspirasi buat netizen malah turut memuji sikapnya sebagai ‘gentleman’. Apa pun, kita doakan yang terbaik buat kedua-duanya!


Nadya Syahera Terkejut Suami Buat Undian Cerai Atau Tidak Di Laman Instagram

Menerusi artikel kami terdahulu, pelakon yang dikenali ramai menerusi drama Setelah Terlafaznya Akad, Nadya Syahera telah mendedahkan bahawa suaminya yang juga model dan usahawan, Fizul Nawi dikatakan berlaku curang dengan seorang gadis dari Kelantan yang dipercayai adik kepada pengasas produk kosmetik terkenal. Malah mengukuhkan dakwaan berkenaan, Nadya yang mesra disapa sebagai Kak Bet turut menjumpai bukti sekeping gambar suaminya bersama gadis itu.

Terbaharu, susulan daripada itu Nadya berasa terkejut apabila Fizul telah meminta pandangan pengikutnya di laman Instagram berkenaan isu rumahtangga nya menerusi kaedah undian ‘poll’. Dalam undian itu, usahawan tersebut telah meminta netizen untuk mengundi pilihan sama ada bercerai mahupun tidak . Terdahulu, Fizul telah menyatakan kekesalannya dengan pendedahan yang dibuat oleh Nadya sedikit sebanyak telah menambah masalah dalam rumahtangga mereka. Berkenaan sudah sebulan tidak pulang ke rumah, akui Fizul dia sememangnya sudah lama tidak pulang atas kerana terikat dengan jadual kerja yang sibuk.

Dalam pada itu, Nadya turut keliru dengan tujuan suaminya berbuat demikian kerana selama ini Fizul tidak pernah menyatakan ingin bercerai namun pernah memberi bayangan untuk mengambil pendekatan tersebut.

Jelas pelakon ini lagi, dia sama sekali tidak berniat untuk membuka aib suaminya namun ianya sekadar pengajaran buat suami atau wanita diluar sana untuk tidak menggoda suami orang. Biarpun begitu, kedua-duanya masih berhubung dan akan membincangkan masalah ini sebaik sahaja Fizul pulang ke Kuala Lumpur kerana buat ketika ini suaminya itu masih berada di Kelantan atas urusan perniagaan.


Krisdayanti Dedah Suntik Muka Dengan DNA Ikan Untuk Kekal Cantik

Pada Mac yang lalu, penyanyi terkenal Indonesia, Krisdayanti telah menyambut ulang tahun kelahirannya yang ke 44 tahun. Meskipun sudah berusia 40-an, namun rupa parasnya masih kekal cantik seolah-olah tidak dimamah usia!

Ramai yang tertanya apakah yang dilakukan oleh Kris untuk tampil awet muda. Menerusi laporan sebuah portal di Indonesia, penyanyi ini mendedahkan segala-galanya. Sejak dahulu lagi, Kris telah menyuntik wajahnya dengan DNA ikan salmon bagi kekal cantik tanpa sebarang kedutan. Menurut Kris, segala khasiat yang didapati dalam ikan Salmon seperti omega 3 membantu mengekalkan kulit untuk sihat dan cantik.

Ketika ditanya media mengenai berapakah suntikan yang diperlukan oleh Kris untuk tampil seperti hari ini, menurut pelantun yang terkenal dengan lagu Menghitung Hari ini berkata hanya satu suntikan sahaja diperlukan setiap tahun memandangkan kulinya sudah sedia cantik dan terurus. Jelas Kris lagi, dia mengambil inspirasi daripada masyarakat di Korea dan Singapura yang mengamalkan suntikan DNA Ikan Salmon ini berbanding suntikan lain yang diragui akan kesannya.


Isu Tunjuk Kemaluan: Netizen Pertikai Kenyataan PU Rizz

Semalam kecoh memperkatakan mengenai dua keping gambar lelaki menunjukkan kemaluan yang tersebar luas di media sosial. Lebih mengejutkan, wajah lelaki itu mempunyai iras pendakwah muda terkenal, PU Rizz.

Menafikan dakwaan tersebut kononnya lelaki dalam gambar itu adalah dirinya, menerusi laporan yang disiarkan MStar Online, Pu Rizz akui terkejut selepas mendapat tahu mengenai perkara tersebut dan sudah membuat laporan polis pada pagi semalam di Balai Polis Sri Petaling, Selangor pada pagi Selasa.

Terdahulu menurut pendakwah ini yang kini bergelar pelakon dia ada menerima mesej berbaur ugutan pada malam Isnin dari seorang individu yang tidak dikenali, Malah dia turut tidak menolak ugutan tersebut berkait rapat dengan penyebaran gambar yang mengaibkan itu.

Dalam perkembangan lain, netizen turut mempertikaikan kesahihan dakwaan PU Rizz yang menafikan gambar tersebut adalah gambar nya. Ini kerana menerusi hasil carian mereka terdapat sebuah gamabr PU Rizz terdahulu memakai baju t-shirt yang sama seperti lelaki di dalam gambar lucah tersebut.

Malah ada segelintir turut tidak menolak ianya hanyalah satu kebetulan mahupun ianya sekadar disunting bagi menjatuhkan nama baik PU Rizz yang semakin menempa nama dalam industri hiburan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kau Manusia Anjing!” – Zarina Anjoulie Bengang Dengan Sikap Fathia Latiff?

Sebelum ini, ramai yang sedia maklum bahawa pelakon Zarina Anjoulie dan Fathia Latiff berkawan baik sebelum hubungan kedua-duanya dikatakan berantakan selepas Fathia mula memperkatakan sesuatu mengenai sahabatnya pada pihak media.

Geram dengan tindakan Fathia yang seolah-olah ditujukan buat nya, Zarina turut membuat beberapa posting ‘luahan perasaan’ mengenai perselisihan faham diantara dia dan Fathia menerusi laman Insta story nya.

Menyifatkan Fathia sebagai seorang yang ‘lupa kawan’, pelakon Anak Pontianak itu turut mengimbas kembali detik dimana dia sanggup datang dari jauh menolong dan meneman Fathia ketika pelakon itu dilanda masalah.

Malah dia turut menyindir Fathia dengan beranggapan meskipun pelakon itu mempunyai banyak pengikut di laman Instagram. namun ketika itu tiada siapa yang mahu berkawan dengannya akibat pelbagai kontroversi dan masalah disipiln Fathia yang hangat diperkatakan.

Seakan sudah serik mahu membantu Fathia, Zarina turut berpesan agar pelakon itu tidak lagi mencari nya dan enggan mempunyai sebarang kaitan selepas ini. Hasil carian kami di laman Instagram turut mendapati bahawa Fathia sudah menyahaktifkan laman Instagram miliknya.


Karisma Kapoor ‘Belanja’ Foto Seksi Berbikini Sempena Ulang Tahun Ke-45

Aktres Bollywood, Karisma Kapoor, semalam 25 Jun 2019 telah menyambut hari ulang tahun yang ke-45 tahun. Kakak kepada Kareena Kapoor itu meraikan hari ulang tahunnya ini di London bersama keluarga dan sahabat. Banyak momen ulang tahun Lolo, panggilan mesra Karisma, yang tersebar di media sosial.

Salah satu foto yang dimuatnaik oleh Karisma pada hari ulang tahunnya, dia tampil berani dengan aksi menghairahkan dengan mempamerkan keseksian tubuhnya.

Dia mengenakan pakaian renang atau bikini di tepi kolam renang. Karisma terlihat menulis kapsyen.

“Cintailah dirimu sendiri di setiap umur,”

A post shared by Karisma Kapoor (@therealkarismakapoor)

Foto itu dibanjiri dengan ucapan selamat ulang tahun dari beberapa bintang Bollywood termasuk Katrina Kaif, Amrita Arora, Athiya Shetty, Kiara Advani dan ramai peminat Karisma Kapoor. Gambar ini menerima lebih dari 1 juta tanda suka dalam beberapa jam.


Cecah RM40k Sebulan! Jom Intai Pangsapuri Mewah Blackpink, Girlband Terkaya di Korea

Kemunculan kumpulan band wanita dari Korea Selatan, Blackpink sejak tahun 2016 telah mencetuskan fenomena dalam industri muzik Asia mahupun di dunia. Namanya terus mekar dan dikenali hingga ke seluruh pelusuk dunia.

Malah, boleh dikatakan, girlband yang dianggotai oleh Jisoo, Rose, Jennie dan Lisa ini tak memerlukan masa yang lama untuk mendapatkan populariti yang dimiliki oelh mereka pada hari ini.

Hal ini dapat dibuktikan dengan begitu larisnya album mereka dan banyak konsert di adakan di berbagai negara. Pasti ramai bersetuju jika lagu-lagu Blackpink juga selalunya hits dan menjadi kegemaran ramai orang. Bukan itu saja,  video klipnya pun juga berjaya mengumpulkan ratusan juta penonton.

Hasil kerja keras girlband yang popular dengan lagu ‘Kill This Love” ini, wajarlah jika ke empat-empat wanita cantik ini hidup selesa penuh dengan kemewahan. Salah satunya adalah kediaman super mewah dengan sewaan mencecah KRW12 Juta sebulan bersamaan dengan RM 43,079.40.

Nak tahu bagaimana penampakan pangsapuri mewah yang dihuni oleh Blackpink?

Terletak di kawasan elit dan berprestij, pangsapuri  Blackpink yang terletak di Sungai Han, Seoul bernama Han River Bamseom Apartment.

Salah satu bahagian pangsapuri tersebut terdapat ruang tamu untuk para anggota berkumpul yang sangat luas dan terlihat sangat ringkas.

Tak hanya beralaskan kayu, ruangan tersebut juga berisi beberapa sofa yang lengkap dengan bantal-bantal serta TV.

Melangkah masuk ke pangsapuri itu, terlihat sebuah tempat menyimpan kasut para anggota. Almari kasut warna hitam itu terlihat cukup besar dan tersusun rapi. Seperti pada foto di atas, tempat kasut itu hanya berisikan sneakers.

Setiap anggota memiliki bilik tidur masing-masing, seperti pada bilik tidur Rose yang terlihat sangat girlish kerana banyak menggunakan warna putih serta perabot pink.

Sementara bilik  tidur Jisoo terlihat lebih ringkas dengan tidak terdapat banyak barang di dalamnya.

Hanya ada tempat tidur, meja rias dan almari kecil yang di atasnya terdapat beberapa buku bacaan. Ringkas tapi sangat selesa.

Jika bilik Jisoo saja sudah kelihatan sangat sederhana, hal serupa juga pada bilik tidur Lisa yang begitu minimalis.

Hanya terdapat katil dan beberapa almari kecil di beberapa sudut ruangan. Kerana tak terdapat banyak barang, bilik Lisa terlihat lebih luas.

Beralih kepada bilik tidur Jennie di dominasi dengan warna kelabu, baik pada katil hingga tangga kecil yang terletak di depan katilnya.

Bilik tidur Jennie juga terdapat banyak anak patung yang sengaja diletakkan di sisi katilnya.

Pangsapuri yang dinamakan sebagai Blackpink House itu juga memiliki dapur dengan rekaan minimalis tapi sangat elegan.

Ruangan ini didominasi dengan warna putih dan terdapat beberapa lampu gantung peralatan dapur yang cukup lengkap seperti ketuhar, mesin kopi hinggalah pembakar roti.

Itu dia beberapa sudut penampakan pangsapuri Blackpink yang megah dengan rekaan yang ringkas sesuai dengan jiwa gadis remaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Baha Don Drama Keluarga Mafia Pertama Malaysia!

Laman dan pelayar hiburan atas talian, Viu terus komited dalam menyajikan hiburan terbaik buat pengguna-pengguna nya. Selepas beberapa drama yang ditayangkan sebelum ini mendapat sambutan yang menggalakkan, kini Viu tampil memperkenalkan sebuah lagi drama episod yang akan ditayangkan menerusi platform mereka.

Sebuah drama yang memaparkan kisah mengenai keluarga Mafia yang pertama di Malaysia, Viu akan menayangkan drama komedi aksi yang berjudul Keluarga Baha Don bermula 11 Julai ini.

Membariskan ramai pelakon-pelakon ternama antaranya seperti Remy Ishak, Khir Rahman, Sharifah Aleysha, Susan Lankester, Othman Hafsham, Jihan Muse, Mark Adam dan ramai lagi.

Mengenai Keluarga Baha Don, ianya berkisahkan tentang Jo Don yang berada dalam dilema setelah kematian bapanya yang mana dalam wasiat terakhir telah meminta Jo Don untuk mewarisi perniagaan keluarga nya sedangkan ketika itu dia sedang mengejar cita-citanya untuk menjadi seorang chef.

Dalam pengetahuannya, dia hanya tahu bahawa keluarganya sedang mengusahakan perniagaan berasaskan restoran namun terdapat sesuatu yang mencurigakan setelah kenalan bapanya terdiri daripada mereka yang mempunyai latar belakang yang agak menakutkan.


Polis Dedahkan Laporan Doktor Kes Zina Ifan Seventeen & Citra Monica. Keputusannya Mengejutkan!

Sebelum ini peminat Ifan Seventeen dikejutkan dengan kes tangkap basah penyanyi itu dengan seorang wanita bernama Citra Monica di sebuah pangsapuri.  Susulan dari kejadian itu, Ifan dan Citra dituduh melakukan zina.

Tuduhan itu dibuat kerana Ifan mengenakan seluar pendek ketika ditangkap. Walaubagaimanapun, Ifan dan Citra menafikan tuduhan tersebut dan membuat pengakuan bahawa hubungan mereka berdua hanya sekadar kawan.

Pengakuan itu tidak dipedulikan oleh suami Citra, Adit. Adit telah membuat laporan polis terhadap tuduhan zina tersebut. Namun baru-baru ini, Adit telah menarik semula laporan tersebut dan sehingga kini pihak polis tidak tahu apa alasannya.

Dalam pada itu pihak polis telah mendedahkan hasil siasatan terhadap pasangan ini. Agak mengejutkan, keputusan dari hasil visum yang baru saja dikeluarkan. Pihak polis tidak menemukan apa-apa bukti  yang menunjukkan Ifan dan Citra melakukan hubungan intim.

“Hasil visum (Ujian alat Kelamin) dari Pegawai Perubatan itu tidak adanya tanda koyak atau apapun, juga tidak ada Luka atau meninggalkan bekas. Jadi tidak ada penetrasi.” ujar M. Rifai, Ketua Polis Jenayah di Bandung seperti yang dilaporkan oleh detik.com

Terbaru, Citra memberikan klarifikasi terkait kes tangkap basah tersebut. Menurut Citra, saat pangsapuri itu diserbu, mereka tidak cuma berdua, tapi ada ibunya. Selain itu, Citra juga menyatakan dia sudah diceraikan oleh suami, walaupun secara undang-undang belum dibuat secara rasmi.


Kronologi Dari Bertemu & Berpisah ‘Song Song Couple’ Yang Sangat Meruntun Jiwa

Berjuta-juta hati peminat hancur mendengar berita tentang Song Joong Ki dan Song Hye Kyo bercerai. Dalam sebuah kenyataan,  tidak ada persafahaman dan keserasian jadi alasan perpisahan tersebut.

Pasangan yang digelar ‘Song Song Couple’ itu berkahwin dua tahun lalu dalam majlis yang disambut meriah.

Mari kita lihat kembali kronologi bagaimana hubungan mereka terjalin:

A post shared by 누나 of MNL (@noonaofmanila)

Joong Ki datang ke pembacaan naskah di markas besar KBS di Yeouido, Seoul. Laporan mengatakan bahawa setiap kali ada momen romantis antara dua karakter itu, orang-orang di sekeliling ruangan itu bersorak.

Mereka terlihat romantis makan malam di New York dan bercuti di Bali, Indonesia. Pada saat ini,  pihak pengurusan masing-masing membantah spekulasi percintaan mereka dan mendakwa bahawa Joong Ki dan Hye Kyo hanya berteman saja.

Pasangan ini muncul sambil berpegangan tangan di Baeksang Arts Awards ke-52. ‘Descendants Of The Sun‘ memenangi hadiah utama untuk TV dan pasangan membawa pulang anugerah Aktor dan Aktres Paling Populer!

Memetik dari Soompi, selepas pengumuman itu, Joong Ki dan Hye Kyo sempat menulis surat terbuka kepada semua peminat mengenai perkahwinannya yang berlangsung pada bulan Oktober, 2018. Sebahagian dari kenyataan itu berbunyi:

“Saya fikir ramai peminat saya akan terkejut dengan berita yang secara tiba-tiba ini. Saya ingin memberitahu semua orang lebih awal, tetapi saya terpaksa berhati-hati kerana keputusan itu melibatkan dua orang dan keluarga masing-masing. Saya juga tidak mahu menimbulkan masalah kepada orang yang terlibat dalam filem yang akan datang. Saya berharap anda akan faham.

“Saya berjanji untuk menjalani hidup saya sebagai pelakon yang hebat dan ketua keluarga yang boleh dipercayai. Saya berharap anda akan terus menyokong hubungan kami. Terima kasih.”

Rakan-rakan ‘Descendants Of The Sun’ mengadakan upacara pernikahan mereka di Shilla Hotel dihadiri oleh teman rapat dan keluarga.

Memetik dari Koreaboo, hal ini ditimbulkan selepas Hye Kyo muncul di depan umum tanpa cincin pernikahannya, yang menyebabkan peminatnya membuat spekulasi berlakunya keretakkan dalam rumah tangga mereka.

Song Joong Ki dan Song Hye Kyo secara rasmi menghancurkan hati jutaan peminatnyta ketika mereka mengesahkan telah bercerai.

“Alasannya adalah perbezaan visi, dan kerana pasangan tidak dapat mengatasi perbezaan, mereka dipaksa untuk mengambil keputusan ini,” kata pihak pengurusan Hye Kyo.

Menurut Koreaboo, pasangan ini telah meninggalkan kediaman mewah mereka di Itaewon, Seoul, Korea Selatan beberpa bulan yang lalu. Banglo mewah itu didiami setelah berkahwin pada Oktober 2017 dan dibeli dengan harga USD$8.9 juta.

Maklumat mengenai perpindahan mereka itu turut dikongsikan oleh jiran tetangga yang tinggal berdekatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Konsert Malam Ini, GFriend Tampil Bawakan Lagu Dalam Bahasa Melayu

Istimewa buat peminat di Malaysia, kumpulan band wanita dari Korea Selatan yang dianggotai oleh enam gadis jelita, GFriend akan membawakan lagu-lagu mereka dalam Bahasa Melayu.

Salah satu anggotanya, Sowon, memberitahu bahawa mereka sangat terharu dengan sambutan luar biasa peminat di Malaysia dan memutuskan untuk memberikan hadiah sangat istimewa untuk konsert berlangsung esok di Stadium Melawati, Shah Alam.

“Selama bertahun-tahun, kami sedar bahawa di Malaysia ada peminat yang besar. Menyanyi dalam bahasa Melayu adalah cara kami mengucapkan terima kasih kerana setia bersama kami, “katanya semasa sidang media di Sheraton Hotel.

Yang pastinya ramai peminat tak sabar untuk menyaksikan persembahan hebat dari mereka nanti. Seperti yang diketahui, Gfirend popular dengan lagu-lagu hitnya seperti Rough dan Navillera.

Gfriend pernah memenangi anugerah Artis Wanita Baru Terbaik pada 2015 di Melon Music Awards, dan kemudian menerima beberapa penghargaan lagi di Gaon Chart K-Pop Awards, Golden Disc Awards dan Seoul Music Awards.

Untuk konsert yang berlangsung hari ini 29 Jun, harga tiketnya bermula dari RM168 (Green Zone), RM238 (Yellow Zone), RM338 (Red Zone), RM398 (BUDDY Zone) dan RM548 (Pakej VIP BUDDY Zone). Konsert yang berlangsung selama 2 jam ini dianjurkan oleh MacpiePro.


Pesta Futsal Rakyat 2019: Pertandingan Di Era Digital

Melalui penganjuran kali pertama di bawah naungan Perdana Menteri Malaysia, YAB Tun Dr. Mahathir Mohamad, Pesta Futsal Rakyat 2019 – Piala Tun Dr. Mahathir Mohamad akan menjadi sebuah fenomena terbaru Malaysia dengan sasaran merevolusikan penganjuran melalui pelaksanaan secara digital.

Melalui penganjuran oleh Futsal.Asia, jelajah Piala ke setiap zon di seluruh Semenanjung Malaysia – Pahang, Kedah, Selangor dan Johor – yang dipertandingkan menerusi tiga kategori utama; Bawah 12 Tahun, Bawah 16 Tahun dan Kategori Terbuka Lelaki manakala Kategori Terbuka Wanita akan dipertandingkan di “Grand Final”.

Dengan tawaran hadiah dan wang tunai melebihi RM200,000 untuk dimenangi, dianggarkan lebih 10,000 orang peserta dijangka hadir. Pertandingan yang berlangsung sepanjang dua bulan itu mendapat sokongan padu daripada Kementerian Belia dan Sukan dan MYE.G. Services Berhad (MYEG) selaku penaja utama.

“Acara sukan seperti ini merupakan cara terbaik mempromosikan sukan seperti futsal dan dalam masa yang sama memberi ruang kepada bakat-bakat baru menonjolkan potensi mereka. Dari pihak MYEG, kami gembira kerana dapat memberikan sokongan kepada usaha memupuk semangat kesukanan yang akan melahirkan pemimpin muda yang berpotensi dan menyumbang secara positif kepada masyarakat,” kata Pengarah Eksekutif MYE.G. Services Berhad, Y.H.M Dato’ Haji Raja Munir Shah Raja Mustapha.

Pesta ini akan melibatkan beberapa siri aktiviti dan pertandingan yang berakhir di acara kemuncak Grand Final bertempat di Uptown Sports, Bangi pada 31 Ogos dan 1 September 2019 bersempena sambutan Hari Kemerdekaan Malaysia kali ke-62.

“Kami percaya, sudah tiba masanya untuk sukan Futsal, ‘Freestyle’, ‘Panna’ dan E-Sukan wajar mendapat pengiktirafan. Walaupun begitu popular dalam kalangan rakyat, namun ia kurang diberi perhatian oleh media arus perdana. Kami berharap melalui penganjuran pertandingan ini, kita dapat membantu meningkatkan kesedaran rakyat Malaysia di samping menghimpunkan rakyat bersama memeriahkan pesta yang berlangsung selama dua bulan ini,” kata Pengarah Eksekutif Futsal.Asia, Pravin Nair.

Selain penganjuran kejohanan futsal sebagai acara utama, Pesta Futsal Rakyat 2019 akan menganjurkan Kejohanan MY E-Games dan juga Kejohanan Panna.

Untuk meningkatkan lagi pengalaman menarik di pesta, kejohanan ini akan memperkenalkan proses pendaftaran berasaskan aplikasi sepenuhnya melalui aplikasi mudah alih “Tournamentor” Futsal.Asia, memberikan kemaskini secara langsung kepada peserta mengenai keputusan pertandingan dan kedudukan semasa pasukan.

Setiap pasukan akan diberikan kod QR dan setiap pemain akan dibekalkan gelang tangan RFID yang mempunyai maklumat profil pemain yang lengkap, mengesan kehadiran dan pergerakan pemain keluar masuk pemain di setiap gelanggang dan juga turut digunakan untuk peserta menebus barangan melalui pembaca kod.

Pesta Futsal Rakyat 2019 – Piala Tun Dr Mahathir Mohamad dianjurkan oleh Futsal.Asia bersama penaja rasmi MYE.G. Services Berhad dan hurr.tv sebagai rakan media rasmi. Acara ini disokong oleh Kementerian Belia dan Sukan.

Pesta Futsal Rakyat 2019 – Piala Tun Dr Mahathir Mohamad turut ditaja oleh Ekovest Berhad, Berjaya Corporation Bhd, Conquest, aL-ikhsaN Sports, 100PLUS, Ice Mountain, dengan kerjasama bersama Malaysian Football Freestylers & Gamesbond dan Picasso Media Sdn. Bhd. sebagai agensi media rasmi.

Untuk maklumat lanjut mengenai Pesta Futsal Rakyat 2019 – Piala Tun Dr. Mahathir Mohamad 2019, sila layari www.pestafutsalrakyat.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Konsert GFriend Mantap & Comel ‘Gilerr’, Siap Lirik Diubah Dalam Bahasa Melayu

Walaupun konsert belum membuka tirainya, Stadium Melawati, Shah Alam gamat dengan sorakan lebih 4,300 BUDDY’s atau penonton di 2019 GFRIEND ASIA TOUR [GO GO GFRIEND!] in KUALA LUMPUR . Hadir sebagai ahli media, kami memasuki stadium kira-kira jam 5.30 petang memandangkan konsert akan bermula tepat jam 6 petang.

Konsert dimulakan dengan tayangan sebuah video memperkenalkan setiap anggota kumpulan Gfirend, membariskan enam gadis jelita iaitu Sowon, Yerin, SinB, Yuju, Eunha dan Umji.

A post shared by Murai MY (@muraimalaysia)

Panggung dimulakan dengan persembahan bunga api mengiringi lagu hits mereka ME GUSTAS TU. Tak dapat digambarkan bagaimana bunyi sorakkan peminat Gfriend pada saat ini. Seolah-olah boleh didengari satu Shah Alam sampai ke Klang.

Malam itu, Gfirend menyanyikan 25 buah lagu hits. Sesekali Gfriend sempat bertanya kepada penonton dalam bahasa Melayu, “Seronok tak? Bagus!”.  Sepanjang menonton konsert berkenaan, rata-rata penonton tidak henti-henti menjerit dan menari bersama melihat persembahan dengan aksi ligat mereka.

Selain tampil dengan penuh energetik, langkah tarian yang mereka tunjukkan begitu tersusun dan kemas. Sehinggakan ke akhir konsert, energi mereka seperti tiada habisnya, tetap mantap dan memukau.

Di kala mereka diberi kesempatan untuk berkomunikasi dengan penonton, berkali-kali mereka luahkan rasa sangat teruja  ke Malaysia jumpa peminat.  Pada konsert anjuran Macpiepro itu, beberapa sedutan video lakonan kumpulan berkenaan antara elemen paling menarik. Penonton disajikan dengan rakaman kehidupan realiti kehidupan mereka.

Mungkin ramai yang tertanya-tanya, di mana nyanyian lagu dalam Bahasa Melayu seperti yang dijanjikan oleh mereka semasa sidang media bersama media tempatan sehari sebelum konsert berlangsung. Sebenarnya ia ada dalam lirik lagu Time for The Moon Night. Gfriend mengubah lirik menjadi

“Bam Bam Bam Bame,sampai ke langit,  as time time for the moon night, kita bertemu dalam mimpi”

A post shared by 100% Seputar GFriend 💖💖💖 (@faktagfriend)

Selepas menonton konsert ini, barulah kami tahu, mengapa peminat setia menyokong kumpulan Gfriend sehingga hari ini. Selain telatah mereka yang comel, cara mereka berkomunikasi & menjaga hati peminat betul-betul mengharukan.

Berpuas hati dan sangat berbaloi, itulah yang boleh digambarkan dengan konsert Gfriend semalam. Tahniah buat semua tenaga kerja serta penganjur yang melengkapkan konsert ini menjadi super fantastik. Konsert Gfriend di negara ini menjadi aksi pembukaan mereka pada siri jelajah Asia Tour (Go Go GFriend) 2019 sebelum beralih ke Singapura, bulan depan.


[REVIEW] Ini Semua Sebab Annabelle! 6 Roh Jahat Ini Berkeliaran dalam Filem

Sudah menonton filem Annabelle Comes Home? Seram habis, sampai sakit jantung dibuatnya. Kepada yang belum menonton, sedikit saja untuk dikongsikan, filem ini sebenarnya mengisahkan patung seram Annabelle yang keluar dari peti kaca sehingga membuat kan Judy Warren, Marry dan Daniela ketakutan separuh mati. Tak syok kalau cerita sepenuhnya, nak tahu lebih, kenalah tonton sendiri!

Annabelle memang layak dijuluki patung paling jahat. Hanya kerana pengaruhnya, roh-roh jahat bebas berkeliaran dan ikut menghantui Judy Warren, Marry dan Daniela. Mungkin ramai nak tahu, siapa je roh-roh tersebut? Jom lihat senarai di bawah ini.

Ed dan Lorraine sememangnya dikenali dengan mengumpul barang-barang mistik dan aneh. Salah satuya adalah benda-benda mati yang ada “nyawa”. Bila benda-benda ini dibangkitkan, maka ia akan menghantui pemilik rumahnya. Benda ini ada roh jahat yang tersimpan di dalamnya.

Pertama, adalah Hellhound iaitu makhluk yang wujud dari kabus, menjadi binatang buas yang sangat besar. Kaitannya dengan Conjuring Universe adalah ketika Ed dan Lorraine sedang menyiasat sebuah kes mistik di England.

Pasangan ini berjaya menakhluk Hellhound, dan kemudian disimpan di dalam salah satu artifak dan akhirnya dibawa pulang ke rumah mereka. Malangnya, di filem Annabelle Comes Homes, artifak itu rosak. Annabelle dengan kekuatannya ‘menghidupkan’ Hellhound.

TV Antik sepatutnya jadi barang yang unik dan tak ternilai. Namun, tidak pada TV yang tersimpan di rumah Ed dan Lorraine. Di sebuah ruang bawah tanah, tempat benda-benda yang memiliki roh jahat, sebuah TV ini juga menggangu mental seseorang sehingga boleh membuat sesuatu perkara yang buruk.

Sebuah TV antik secara tiba-tiba berkedip dan mengeluarkan suara yang berbisik. TV antik ini mampu merakam kehidupan orang pada masa ke depan yang duduk di depannya.

Mangsanya adalah Daniela. Kawan pengasuh Judy yang melihat sisi lain dari dirinya. TV ini kemudian menghantui Daniela hingga ketakutan setengah mati.

Alat hiburan seperti papan permainan sepatutnya boleh menceriakan pemainnya. Monopoli, Saidini atau catur misalnya. Namun, tidak di filem Annabelle Comes Home.

Sebuah papan permainan bernama Feely Meely dimainkan ketika Judy menyambut ulang tahun menjadi mimpi buruk tersendiri. Ini semua kerana Annabelle yang menghidupkan kembali roh-roh jahat di sekitar rumah Ed dan Lorraine.

La Llorona kembali untuk filem ini. Buat anda yang sudah menonton The Curse of Weeping Woman, pasti mengenali si hantu ini. Dalam filem terbaru Annabelle, La Llorona hadir dengan gaun pengantinnya yang ikonik.

Bahkan, La Llorona hampir membunuh salah satu watak dalam filem ini. Selain itu, La Llorona juga menghantui Daniela malah hampir merasuk jiwanya.

Kaku, dan matanya ditutup dengan menggunakan wang syiling khusus. The Ferryman, jadi roh jahat berikutnya yang mencetuskan kekecohan di filem Annabelle Comes Home. Roh ini sebenarnya berdasarkan padamitologi Yunani, bernama Charon. Watak yang satu ini tidak seagresif Hellhound atau La Llorona, namun The Ferryman dengan cepat menyeret jiwa-jiwa manusia untuk ikut mati, dan secara automatik matanya akan ditutupi dengan syiling.

Meskipun begitu, The Ferryman boleh dimusnahkan. Salah satunya adalah dengan cahaya. Berulang kali karakter Mary Ellen menyalakan lampu suluh agar The Ferryman dapat dijauhkan.

Sebuah kostum Samurai adalah salah satu artifak tersimpan di rumah Ed dan Lorraine Warren. Patung ini tidak banyak bergerak cuma kepalanya boleh berputar 180 darjah. Namun ia hampir menikam dan ingin membawa Marry Ellen terpuruk dalam kematiannya di masa lalu. Seolah-olah, The Samurai layak mempunyai cerita sendiri.

Ini semua angkara dia, maka roh-roh ini berkeliaran di ruman Ed dan Lorrain. Dia memang sangat-sangat jahat. Selepas patung ini terlepas dari peti kaca, ia muncul di semua sudut dalam rumah untuk mencari jiwa manusia.

Annabelle memang “pulang ke rumah” di filem Annabelle Comes Home dan tak keterlaluan jika kami katakan ia menjadi salah satu filem seram paling mengerikan di tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mawi Kehilangan Anak Saudara Selepas 10 Hari Ibu Meninggal Dunia

Pada 20 Jun yang lalu, penyanyi yang juga penyampai radio Zayan FM, Mawi telah kehilangan ibu tersayangnya, , Ramlah Sarlan, 73 yang meninggal dunia dipercayai akibat komplikasi beberapa penyakit.

Terbaru, belum pun redha kesedihan yang dialami mereka sekeluarga, semalam Mawi atau nama sebenarnya Asmawi Ani berkongsi satu lagi khabar duka apabila anak saudaranya telah meninggal dunia secara mengejut di kediamannya.

A post shared by MAWI @ZAYAN.MY (@cahayaasmawi)

Menurut Mawi, pemergiannya anak saudaranya yang berusia tiga bulan itu ternyata benar-benar mengejutkan mereka sekeluarga kerana pada malam sebelum pemergiannya, bayi itu kelihatan sihat dan turut tidur dihadapannya.

Kongsi Mawi lagi menerusi laman Instagram nya, pemergian bayi itu hanya disedari pada pagi berikutnya kerana sudah tidak sedarkan diri. Dalam pada itu, Mawi turut menitipkan kata-kata semangat buat ibu kepada bayi tersebut yang juga adik kepadanya dikenali sebagai Asmidah. Rata-rata pengikut selebriti itu membanjiri ruangan komen laman Instagram nya dengan ucapan takziah selain mendoakan agar Mawi sekeluarga terus tabah menghadapi dugaan.


Bapa Zahid AF2 Akhirnya Ditemui Di Gerik Selepas Hilang Hampir 12 Jam!

Semalam, penyanyi Zahid telah memuatnaik satu status yang mengejutkan dimana dia mengharapkan ihsan orang ramai khususnya pengikutnya di laman Instagram agar dapat menghebahkan mengenai kehilangan bapanya, Baharuddin Md Arif selepas disedari ibunya kira-kira jam 11 pagi Ahad.

Menurut bekas juara Akademi Fantasia musim kedua itu, mereka sekeluarga risau akan keadaan bapa nya itu kerana keluar tanpa pengetahuan mereka malah lebih merisaukan bapanya itu mengalami masalah ingatan.

Biarpun begitu, selepas 12 jam gagal dikesan, hasil bantuan orang ramai bapanya telah ditemui di Gerik Perak pada 10.30 malam hari yang sama. Kongsi Zahid, bapanya berada di balai polis daerah Hulu Perak itu bagi siasatan lanjut kerana berlaku sedikit kemalangan pada kereta jenis Preve yang dipandunya.

A post shared by zahidbaharudin (@zahidbaharudin)

Memanjatkan rasa syukur selepas bapanya ditemui, Zahid turut mengucapkan terima kasih kepada semua pihak kerana bertungkus lumus membantunya dalam mencari mencari bapa tersayang. Malah Zahid juga berasa terharu kerana ramai pihak sudi berkongsi berita kehilangan sehingga bapanya ditemui.


[REVIEW] Mengecewakan! Ini 3 Post Credit Dalam Avengers EndGame Re-Release

Pada awal minggu lalu, Marvel Studios telah mengumumkan tayangan semula filem Avengers EndGame yang dikenali sebagai edisi ‘Re-Release’ yang mana dalam edisi baharu ini Marvel akan menayangkan beberapa suntingan ‘deleted scenes’ yang dikatakan tiada dalam filem yang ditayangkan sebelum ini.

Terlebih dahulu, perlu kami ingatkan bahawa artikel ini mempunyai spoiler yang barangkali akan membantu anda membuat pilihan untuk menonton filem ini buat kali kedua dan anda mungkin akan berterima kasih pada kami selepas membaca artikel ini. Bagi kami sendiri, ianya adalah kali ketiga dan dek kerana penangan pengumuman Marvel yang memaklumkan bahawa edisi Re-Release akan turut mengandungi ‘tribute’ kepada Stan Lee dan ‘post-credit’ yang menunjukkan kesinambungan EndGame pada filem yang seterusnya, kami sanggup untuk korbankan sekali lagi tiga jam bagi menonton filem ini.

Jika anda beranggapan bahawa edisi ini akan terdedahnya dengan siapakah Captain America berkahwin, huraian perjuangan keluarga Stark dan sebagainya barangkali anda tersilap.

Ini kerana dalam terbitan terbaharu ini ianya hanya sekadar tiga plot tambahan yang bagi kami agak mengecewakan tanpa perlu membazirkan masa lebih dari 3 jam untuk menontonnya kecuali jika anda benar-benar peminat fanatik Avengers.

Sebelum tiga plot tambahan tersebut dipertontonkan, penonton terlebih dahulu akan melihat ucapan penghargaan dari salah seorang pengarahnya, Anthony Russo selama hampir 1 minit. Kemudian tribute ringkas mengenai Stan Lee bersama filem adiwira Avengers ditayangkan.

Plot kedua pula ianya menceritakan tentang ‘deleted scenes’ yang dinanti-nantikan ramai. Agak mengecewakan kerana babak ini hanyalah pengenalan mengenai bagaimana Bruce Banner boleh menjadi ‘Professor Hulk’ yang dilakonkan oleh Mark Ruffalo. Jika anda masih ingat, dalam EndGame Bruce pernah memaklumkan pada Black Widow, Captain America dan AntMan bagaimana dia boleh mengawal Hulk dan Bruce di dalam satu jasad.

Jadi inilah yang dimaksudkan oleh Marvel yang mana babak ini tidak ditunjukkan di dalam EndGame sebelum ini, malah dalam versi Re-Release ini juga ianya adalah paparan CGI semata-mata. Ketika ini dipertontonkan, kami sudah mendengar rungutan dan keluhan daripada penonton yang kecewa dengan perkhabaran yang dimaklumkan oleh Marvel seperti indah khabar dari rupa.

Yang terakhir adalah sneak-peak mengenai filem Spiderman : Far From Home. Ternyata ini juga agak mengecewakan kerana sneak-peak ini sudah dipertontonkan dalam preview Spiderman sehingga ke hari ini. Masih ingat dengan skrip Mysterio (Jake Gyllenhaal) yang berkata “You don’t want any part of this,” ?

Sebenarnya itu merupakan perbualannya bersama Nick Fury dan Maria Hill yang ketika itu berada di bandar Mexico selepas bandar itu hampir musnah angkara Cyclone. Sneak peak dalam edisi Re-Release berdurasi hampir 2 minit itu akan kita lihat dalam Far From Home pada minggu ini.

Secara keseluruhannya bagi kami ianya sekadar gimik Marvel untuk menumpaskan rekod filem Avatar sebagai filem yang mendapat kutipan paling banyak dalam sejarah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Peluang Memenangi Sepasang Tiket Menonton Filem Seram Psikologi MA

Pemenang Oscar, Octavia Spencer dan pengarah Tate Taylor menghasilkan sebuah filem seram psikologi buat pertama kali. Spencer melakonkan watak sebagai Sue Ann, wanita yang tinggal seorang diri di bandar Ohio. Suatu hari, dia disapa seorang anak muda bernama Maggie untuk membeli minuman alkohol bersama rakan-rakannya.

Sue Ann mempelawa sekumpulan remaja itu tinggal dirumahnya. Dia membenarkan kumpulan remaja tersebut berpesta di ruang bawah rumah dengan syarat tidak mabuk, tidak boleh mengeluarkan kata-kata kesat, tidak dibenarkan untuk naik ke kawasan atas rumah dan memanggilnya ‘Ma’.

Namun, semakin lama mereka tinggal di rumah itu, mereka mula merasakan sesuatu yang tidak kena apabila Sue Ann mula taksub dengan aktiviti mereka, sentiasa menjejak aktiviti mereka di media sosial dan juga mengikut mereka ke sekolah.

Perkara itu menjadi mimpi ngeri buat mereka, dan rumah yang mereka tinggal itu bertukar daripada kediaman menarik kepada kediaman yang mengerikan.

Filem Ma turut dibintangi Juliette Lewis, Luke Evans, Diana Silvers, McKaley Miller, Missi Pyle, Corey Fogelmanis, Gianni Paolo dan Dante Brown. Dari pengarah The Help dan Get On Up, Tate Taylor dan penerbit Jason Blum membawa anda filem seram dengan watak utama dari pelakon hebat Octavia Spencer.

Bakal ditayangkan di pawagam 25 Julai ini, tonton dahulu trailer filem ini di pautan di bawah:

Bagaimana, adakah anda tertarik untuk menonton? Khas Untuk Peminat murai.my, pada Selasa, 23 Julai 2019, jam 9 malam bertempat di  MBO Starling, kami ingin mencari pembaca bertuah untuk memenangi sepasang tiket tayangan perdana filem ini secara percuma!

Caranya anda hanya perlu lengkapkan butiran dan soalan berikut untuk melayakkan diri anda dipilih sebagai pemenang.


[GIVEAWAY] Jom Tonton Dilan 1991, Filem Pecah Rekod Di Indonesia

Khas buat peminat filem romantik, filem Dilan 1991 bakal ditayangkan di pawagam seluruh tanah air pada 11 Julai 2019. Dilan 1991 merupakan filem sekuel kedua Dilan 1990 yang bercerita tentang kisah asmara remaja.

Film yang diadaptasi dari Novel ‘Dia Adalah Dilanku Tahun 1991’ karya Pidi Baiq ini mengisahkan tentang jalinan asmara Dilan dan Milea setelah menjadi sepasang kekasih.

Filem yang diarahkan oleh Fajar Bustomi ini dibintangi oleh Iqbaal Ramadhan dan Vanesha Prescilla dan beberapa pelakon hebat yang lain.

Sebelum ini, filem Dilan 1990 berjaya meraih kutipan tinggi diawal tahun 2018. Film ini berhasil meraih 6 juta penonton.

Sementara itu, lokasi penggambaran dan kisah Dilan yang berlatar belakang di Bandung, Gabenor Jawa Barat, Ridwan Kamil membina Dilan Corner yang akan dijadikan tempat untuk membangunkan budaya membaca masyarakat Bandung.

Apa yang lebih menarik, filem ini sangat berjaya di Indonesia sehingga mampu mengalahkan kutipan filem Avengers: Endgame di Indonesia dan menerima anugerah daripada Indonesian Muuseum of Records dengan mencatatkan penonton paling ramai pada tayangan perdana dan hari tayangan pertama.

Dilan 1991 menjadi filem tempatan pertama yang mendapat penayangan di 791 layar pada hari perdana tayangannya di seluruh pawagam di Indonesia.

Bagaimana, adakah anda tertarik untuk menonton? Khas Untuk Peminat murai.my, pada Selasa, 9 Julai 2019, jam 8.45 malam bertempat di  TGV One Utama, kami ingin mencari pembaca bertuah untuk memenangi sepasang tiket tayangan perdana filem ini secara percuma!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gambar Bogel Iras Penyanyi Lelaki Popular Pula Disebarkan Oleh Netizen

Baru sahaja selesai dengan isu gambar bogel seorang lelaki yang dikatakan mempunyai wajah iras pendakwah terkenal yang juga pelakon, PU Rizz kali ini seorang lagi selebriti menjadi mangsa tuduhan netizen di media sosial.

Awal minggu lalu, menerusi pendedahan yang dibuat oleh seorang pengguna di laman Twitter, terdapat tiga keping gambar telah dimuatnaik kononnya dikatakan iras seorang penyanyi lelaki popular.

Menurut netizen tersebut, dakwaan itu dibuat kerana terdapat sekeping gambar dia tidak berbaju manakala sekeping gambar lagi hanya memperlihatkan dia berbogel sambil bergambar di hadapan sebuah cermin. Jelasnya, lelaki itu dipercayai penyanyi tersebut memandangkan telefon bimbit yang dipakainya sama seperti miliknya berdasarkan pembandingan gambar yang dibuat sebelum ini.

Biarpun ada yang mempercayai bahawa gambar tersebut adalah milik penyanyi itu, namun segelintir pengguna di laman sesawang tersebut turut tidak menolak bahawa ianya merupakan satu fitnah.

Selain beranggapan ianya adalah sebuah suntingan daripada pihak yang tidak bertanggungjawab terdapat juga dakwaan mengatakan ianya merupakan gambar lama miliknya.


[VIDEO] Amyra Rosli Buat Kejutan Pada Amar Baharin Umum Hamil Anak Kedua

Sebelum ini, khabar angin pernah tercetus mengenai pelakon Amyra Rosli yang dikatakan hamil anak kedua selepas gambar nya berada di hospital mencetuskan pelbagai spekulasi. Biarpun begitu, Amyra menafikan dakwaan tersebut dan mengharapkan doa yang terbaik buat dia dan keluarga.

Terbaharu, semalam Amyra telah menyambut ulang tahun kelahiran suaminya, Amar Baharin yang ke-34.

Bersempena dengan ulang tahun tersebut Amyra telah membuat kejutan buat Amar dengan mengumumkan bahawa dia kini sedang hamil anak kedua mereka. Perkongsian khabar gembira tersebut telah dibuat Amar menerusi laman Instagram nya dengan menunjukkan alat ujian kehamilan yang bertanda positif.

Menganggap ianya merupakan hadiah hari lahir yang cukup bermakna pada tahun ini, Amar turut memanjatkan rasa syukur kerana diberi kesihatan yang baik untuk terus hidup bersama insan-insan tersayang dalam hidupnya selain turut mendoakan yang terbaik buat mereka.

Perkongsian Amar itu ternyata mengejutkan ramai peminat dan rakan-rakan artis selain dibanjiri dengan ucapan hari lahir dan tahniah atas kurniaan yang diberikan buat mereka sekeluarga. Amar dan Amira telah mendirikan rumah tangga pada tahun 2016 dan dikurniakan seorang cahaya mata lelaki, Aqeef Anaqi yang kini berusia dua tahun.


17 Selebriti ‘Unfollow’ Scooter Braun Tanda Sokongan Pada Taylor Swift

#WeStandWithTaylor ! Sejak semalam hashtag ini tular di media sosial dimana ianya berkaitan isu hak milik lagu penyanyi Taylor Swift dan syarikat label nya terdahulu, Big Machine Records.

Bagi anda yang tidak tahu atau masih keliru dengan isu yang mendapat reaksi peminat seluruh dunia ini, segalanya bermula apabila Taylor dikatakan telah dianaiya oleh syarikat itu yang diketuai oleh Scott Borchetta.

Sebelum ini, Taylor telah menandatangani kontrak bersama Big Machine ketika dia berusia 15 tahun. Sebanyak 6 album Taylor telah dihasilkan bersama Scott dan dalam masa yang turut dimanipulasi oleh syarikat itu.

Terdahulu, Taylor pernah meminta untuk memiliki lagu-lagu tersebut memandangkan sebagai seorang penyanyi asal barangkali hak itu adalah miliknya. Namun permintaan itu telah diendahkan oleh Scott dan turut memberitahu Taylor masih boleh menyanyikan lagu-lagu berkenaan dengan terus bernaung di bawah Big Machine Records. Taylor bagaimanapun mengambil keputusan untuk meninggalkan syarikat itu pada tahun 2018 walapun tahu isu hak milik bakal menjadi perdebatan hangat kelak.

Tidak lama kemudian, Scott bertindak kejam dengan menjual hak milik tersebut kepada Scooter Braun yang merupakan pengurus Justin Bieber, Kim Kardashian dan Kanye West.

Penjualan hak milik yang dianggarkan sebanyak $300 juta itu dikatakan telah dibincangkan sejak berbulan-bulan diantara Scott dan Scooter dan Taylor sendiri tidak tahu menahu mengenai isu penjualan tersebut. Kini, Taylor meluahkan rasa kecewa nya kerana hak milik tersebut telah dijual, dan dia tidak dibenarkan menyanyi hasil karya nya sendiri yang berusia hampir 15 tahun lamanya.

Menyedari akan Taylor telah dianaiya, rata- rata peminat seluruh dunia telah menyatakan solidariti mereka kepada Taylor dan rakan-rakan penyanyi ini turut menyatakan tanda sokongan dengan berhenti mengikuti perkembangan Scooter di laman sosial. Berikut kami tampilkan 17 selebriti yang kini telah ‘unfollow’ Scooter termasuklah artis naungan Scooter sendiri, Ariana Grande.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Eyka Farhana Tak Jadi Buat Pembedahan Perut

Seperti mana yang diketahui, aktres jelita Eyka Farhana sebelum ini pernah mendapat rawatan di hospital kerana mengalami sakit dalam perut. Eyka yang kini sedang sibuk menjalani penggambaran sebuah drama terbaru terpaksa menangguhkan pembedahan yang disarankan oleh doktor apabila disyaki ada ketumbuhan dalam perutnya.

Walaubagaimanapun, Eyka kini boleh menarik nafas lega setelah dimaklumkan oleh doktor bahawa dia tidak perlu menjalani pembedahan.

Memetik dari laporan Utusan Online, Eyka berkata, sakit dalam perut itu sebenarnya bukanlah ketumbuhan tetapi kerana dia tersalah makan makanan yang tidak sesuai dengan perutnya.

“Pertama kali menerima rawatan, doktor mencadangkan saya menjalani pembedahan kerana ada ketumbuhan peringkat awal dalam bahagian perut. Namun saya menangguhkannya kerana perlu memberi komitmen kepada penggambaran yang belum selesai. Namun, kali kedua mendapatkan rawatan, doktor sahkan ia bukan ketumbuhan dan boleh disingkirkan dengan memakan ubat yang diberikan.”- katanya kepada Utusan Online

Eyka meluahkan rasa bersyukur kerana ini dia sudah kembali siha seperti biasa, dan ternyata selepas dari kes ini, Eyka lebih berhati-hati memilih makanan supaya ia tidak berlaku lagi.


Kerana Khai Bahar, Siti Nordiana Salahkan Fikry Ibrahim

Mungkin ini sesuatu hal yang serius ataupun sekadar gurauan. Sebuah gambar yang di dimuat naik oleh penyanyi Siti Nordiana atau lebih mesra dipanggil Nana sebentar tadi di Instagram telah mencetuskan pertengkaran kecil berlaku antara beliau dan pelakon Fikry Ibrahim.

Hal ini bermula kerana gambar yang dimuatnaik mempamerkan aksi mesra Nana bersama penyanyi Khai Bahar.

A post shared by Siti Nordiana Alias (@sitinordiana)

Gambar tersebut juga disertakan dengan tanda pagar romantis iaitu #satukanrasa dan juga gabungan nama mereka #khainana seolah-seolah memberi gambaran bahawa mereka akan disatukan pada hari ini. Bernikah?

Belum apa-apa lagi, Fikry meninggalkan komen dengan luah rasa hampa seolah-olah kesetiaannya tidak dipeduli.

Tanpa mengambil masa yang lama, Nana terus membalas dengan menyalahkan Fikry memberi janji palsu. Sememangnya Nana sebelum ini sering digosipkan rapat dengan pelakon Fikry selepas mereka pernah berlakon bersama dalam buah telefilem berjudul Cekelat Semanis Honey.

Tidak boleh dinafikan, sejak akhir-akhir ini Nana juga dilihat sangat akrab dengan Khai Bahar memandangkan pasangan ini sudah saling mengenali sejak Khai belum popular lagi.

Bercakap soal jodoh, dalam sebuah kenyataan Nana menerusi Sinar Harian, dia berkata, walaupun berbeza sembilan tahun lebih berusia, Nana tidak menolak jika itu sudah ketentuan-Nya

“Bagaimanapun, usia itu bukan penghalang. Meski jarak usia jauh berbeza boleh sahaja berkahwin. Apa pun ini semua kuasa Tuhan, kalau dah takdir dengan orang muda saya terima sahaja,” jelasnya kepada Sinar Harian.

Adakah mereka akan disatukan pada hari ini? Sama-sama kita nantikan.


Lady Gaga Bakal Berlakon Dalam Guardians Of The Galaxy 3?

Sebelum ini, Marvel Cinematic Universe (MCU) telah mengesahkan bahawa filem Guardians of The Galaxy (GOTG) akan diteruskan menerusi sekual nya yang ketiga.

Dengan kemunculan Gamora yang hidup semula dan Thor yang membuat keputusan untuk mengikut kumpulan GOTG barangkali ianya bakal menyaksikan sebuah filem yang cukup hebat apatah lagi pasukan ini semakin membesar dengan turut disertai Nebula dan Mantis. Dalam kerancakan peminat memperkatakan mengenai filem ini, satu berita mengejutkan turut hangat diperkatakan.

Ini kerana terdapat ura-ura mengatakan penyanyi antarabangsa terkenal, Lady Gaga dikatakan bakal sertai filem adiwira itu. Mengenai watak yang akan dipegang Gaga, rata-rata mengandaikan penyanyi ini akan menjadi Lylla,kekasih kepada Rocket Raccoon. Untuk yang masih tidak tahu Rocket Racoon telah dilakonkan oleh Bradley Cooper dan sekiranya berita ini adalah benar, peminat akan sekali lagi melihat gandingan Gaga dan Bradley selepas filem A Star Is Born.

Dalam perkembangan lain, GOTG3 ini juga bakal menyaksikan Rocket Raccoon sebagai teraju utama kali ini! GOTG3 dijadualkan tayangannya pada tahun 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Berlian Palsu : Kemelut Antara Aishah & Dato Seri Vida Selesai!

Setelah lebih dari 2 tahun lamanya, akhirnya kemelut diantara penyanyi yang juga juara Gegar Vaganza musim keempat, Aishah dan Dato Seri Vida akhirnya selesai!

Terdahulu, Aishah telah mendakwa hadiah pemberian usahawan tersebut yang merupakan sebentuk berlian adalah palsu selepas penyanyi itu melakukan pemeriksaan secara terperinci pada pakar barangan kemas. Sejurus daripada itu, Aishah telah membawa isu tersebut ‘ke muka pengadilan’.

A post shared by Wan Aishah Wan Ariffin (@aishahjmm)

Menerusi perkongsian terbaharu yang dimuatnaik Aishah menerusi laman Instagram nya, kes itu berjaya diselesaikan melalui mediasi diantara kedua-dua belah pihak yang berlangsung di Kompleks Mahkamah Kuala Lumpur semalam.

Buat anda yang tidak tahu, mediasi merupakan teknik penyelesaian konflik melibatkan pihak ketiga yang neutral. Malah menurut peguam Aishah juga tiada perbicaraan penuh akan berlangsung.

Biarpun begitu, terdapat beberapa terma yang telah dipersetujui antara kedua-dua pihak dan terma tersebut dipercayai akan dijelaskan oleh Aishah dalam sebuah sidang media dalam masa terdekat. Dalam perkongsian itu juga, Aishah meluahkan rasa syukur apabila keputusan pengadilan berlaku dengan adil dan turut menganggap ianya sebagai satu perjuangan untuk semua anak seni.


5 Wajah Bintang Korea Ini Sering Dijadikan ‘Reference’ di Klinik Pembedahan Plastik

Negara Korea Selatan memang tak boleh dipisahkan dengan hal-hal berkaitan dengan pembedahan plastik. Malah ramai artis KPop secara terang-terangan mengaku melakukan pembedahan plastik demi menambah daya tarikan mereka di hadapan peminat.

Bukan artis KPop jer, orang biasa-biasa pun ramai juga yang mengubah wajah atau tubuhnya demi tampil lebih menawan.

Memetik dari Koreaboo, seorang doktor bedah dan juga abang kandung kepada aktor Kim Jong Kook,  Kim Jong Myung telah berkongsi pengalamannya melakukan pembedahan plastik kepada pelanggannya. Dr. Kim menjadi tetamu undangan di acara Video Star yang ditayangkan di MBC Every1 pada hari Selasa (7/5/2019).

Dr. Kim lalu mengungkap beberapa pelanggannya sering minta dibuat mirip dengan idola K-Pop.  Berikut 5 wajah selebriti Korea yang disebut oleh Dr. Kim paling diinginkan pelanggan untuk dijadikan rujukan bagi menjalani pembedahan wajah.

Menurut Dr. Kim, paling banyak pelanggannya yang membuat pembedahan plastik sering merujuk wajah Irene untuk mendapatkan hasil yang diimpikan. Tidak dinafikan, kerana Irene mempunyai ciri-ciri wajah yang paling cantik dan sempurna.

Dr. Kim menyebut bahawa Yoona mempunyai kecantikan tradisional dengan mata besar berkelopak ganda dan hidung mancung sempurna.

Seiring dengan perkembangan tren, kini kebanyakan wanita lebih ingin terlihat seperti para idol, termasuk Jennie BLACKPINK. Menurut Dr. Kim, pelanggannya sering tertarik pada “intensiti keseluruhan” yang ditonjolkan pada wajah Jennie.

Dr. Kim berkata, sebelum kemunculan 3 artis popular di atas, wajah Kim Tae Hee antara menjadi kegemaran pelanggannya. Kim Tae Hee  memang dianggap sebagai salah satu wanita tercantik di Korea Selatan. Wajahnya yang cantik secara semula jadi ini membuat dia menjadi artis yang paling banyak diminati untuk buat pembedahan plastik.

Artis kacukan Amerika Syarikat-Korea Selatan, Han Ye Seul juga disebut oleh Dr. Kim. Tak hanya memiliki wajah yang cantik tapi juga terlihat berkelas.

Itulah 5 artis Korea Selatan yang dianggap paling cantik dan juga ramai menjadikan wajah-wajah ini untuk rujukan buat pembedahan plastik. Anda pilih yang mana?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shaheizy Sam Jawab Dakwaan Diisytihar Muflis!

Pelakon popular, Shaheizy Sam secara tiba-tiba dikaitkan dengan satu skim pelaburan atas talian, Bitcoin dimana terdapat dakwaan yang mengatakan bahawa Sam telah terlibat dengan secara langsung dalam skim ini.

Lebih mengejutkan, dakwaan tersebut turut menyatakan bahawa pelakon ini telah diisytiharkan muflis gara-gara pembabitannya di dalam Bitcoin. Menjelaskan dengan lebih lanjut mengenai isu tersebut, Sam menafikan dakwaan tersebut bahawa pihaknya sama sekali terlibat dalam mengendalikan skim Bitcoin. Jelasnya lagi, dia turut menepis khabar angin yang mengatakan bahawa dia telah muflis sebelum ini.

Kecewa dengan dakwaan tersebut, menurut Sam tidak menolak terdapat syarikat yang telah menggunakan nama dan gambarnya untuk dijadikan sebagai figura bagi mengaut keuntungan.

A post shared by Shaheizy Sam Samad (@shaheizy_sam)

Malah Sam turut berpesan pada pengikutnya agar tidak terpedaya dengan skim seumpama ini dan memberitahu dia langsung tidak pernah ambil peduli mengenai skim yang kini hangat diperkatakan.


[VIDEO] Ibu Aliff Syukri Dirasuk Angkara Perbuatan Khianat Orang

Di sebalik kejayaan seseorang sebenarnya tersimpan pelbagai kisah duka dan pahit yang dialami mereka sebelum mengecapi apa yang dimiliki oleh mereka sebelum ini.

Itulah yang dikongsi oleh ibu kepada usahawan kosmetik terkenal, Datuk Seri Aliff Syukri iaitu Rozita Ibrahim atau lebih dikenali sebagai Bonda Rozita. Menerusi perkongsiannya menerusi laman Instagram baru-baru ini, Rozita yang juga usahawan kosmetik sebelum ini berkongsi pengalaman dimana dia telah dirasuk oleh makhluk halus dipercayai akibat perbuatan khianat pihak yang menyimpan sifat dengki pada dia dan keluarga.

Menurut Rozita sebelum ini, dia hanya melihat suaminya menjalankan rawatan secara Islam kepada pesakit-pesakitnya. Namun pada suatu ketika, tidak semana-mena dia turut ‘terkena’. Jelas Rozita, sebelum ini dia sudah mengalami beberapa gangguan yang membuatkan dirinya tidak selesa sebelum.

Kongsi Rozita lagi, terdapat enam ekor makhluk halus seperti Jin telah dihantar ke dalam badannya menerusi kaedah sihir dan turut muntah dan lesu seluruh badan selepas menjalani rawatan tersebut. Ujarnya, suami nya sebelum ini sememangnya aktif dalam mengamalkan rawatan perubatan secara Islam dan kini aktif semula menjalankan rawatan tersebut secara temujanji.


Surprise! Lihat Apa Yang Tom Holland Lakukan Di Hospital Seoul

Bermula semalam, sebuah lagi filem keluaran Marvel dan Sony kini hangat ditayangkan. Sekual Spiderman terbaharu menerusi Spiderman: Far From Home masih lagi mengekalkan pelakonnya sebelum ini, Tom Holland sebagai bintang Spiderman.

Dalam kerancakan mempromosikan filem itu, Tom turut berkunjung ke Korea Selatan bagi bersama-sama peminat di sana. Bukan sekadar lawatan biasa, Tom telah membuat kejutan dengan memakai kostum Spiderman di Hospital Kanak-Kanak Seoul.

Menurut sumber, perancangan itu telah dibuat oleh Tom sendiri kerana ingin menceriakan kanak-kanak di sana.

“Tom meminta untuk buat kejutan ini sebelum terlibat secara langsung dalam promosikan filem ini. Malah dia turut simpan semua rahsia ini dan sembunyikan perancangan ini dari jadual promosinya. Tom sentiasa tersentuh melihat pesakit kanak-kanak dan disebabkan itulah dia turut merancang promosi ini”  – Wakil Tom

Bukan setakat memakai kostum, malah Tom turut memberikan sumbangan seperti hadiah istimewa buat pesakit-pesakit di hospital itu dan bergambar bersama-sama. Perkongsian Tom itu ternyata mendapat pelbagai reaksi peminat dari seluruh dunia dan turut melabelkan Tom sebagai ‘The real Spiderman’ !


6 Fakta Manis Yang Mengukuhkan Keintiman Khai Bahar & Siti Nordiana

Dua penyanyi popular dan bersuara merdu ini tidak perlu diperkenalkan lagi. Kejayaan mereka berdua kecapi sehingga hari ini telah meletakkan diri mereka di kelas tersendiri.

Khai Bahar dan Siti Nordiana baru saja disatukan di atas pentas menerima anugerah yang sama iaitu Anugerah ‘Top Top MeleTop’ Lelaki & Wanita di Anugerah MeleTop Era 2019, kini mereka kembali bersatu dalam single duet terbaru ‘Satukan Rasa’.

Nampaknya keserasian mereka sangat kuat dan dapat dihidu peminat masing-masing sehinggakan terhasilnya lagu ini dari komposer Dinda & Kanda manakala liriknya pula ditulis oleh Iman Imran.

Iman memberitahu dia mendapat inspirasi untuk menulis lirik lagu ini berdasarkan dari kisah percintaan hebat Saidina Ali dan Saidatina Fatimah Az-Zahra di mana sebuah cinta yang disimpan di dalam hati namun tidak mampu untuk memilikinya. Menurut Iman, bait-bait dari lirik lagu ini umpama sebuah doa dari sepasang kekasih supaya mereka dapat disatukan agar terjalinnya sebuah ikatan yang suci.

Lagu Satukan Rasa merupakan hadiah istimewa buat peminat yang sudah lama mahukan pasangan ini berkolabrasi dalam sebuah lagu duet. Namun ia terbukti selepas mendengar lagu ini, Khai dan Nana berjaya menjiwai dengan baik seolah-olah mereka benar-benar sedang bercinta.

Dalam beberapa wawancara, Khai atau Nana biasanya akan hanya tersenyum saat ditanya mengenai jodoh jika mereka ditakdirkan bersama. Tertarik dengan keserasian mereka, suka untuk kami kongsikan beberapa fakta manis mengenai hubungan mereka.

Nana sudah mengenali Khai sejak dia belum dilamar oleh NAR Records untuk bergelar penyanyi di bawah naungan syarikat rakaman tersebut.  Mungkin ramai yang tak tahu, nama Khai tiba-tiba mejadi fenomena luar biasa lantas merebak menjadi bualan hangat di media sosial selepas nyanyiannya secara maya bersama Nana menerusi aplikasi ‘Smule’, menjadi viral.

Ikatan persahabatan yang begitu romantik mereka berdua sudah lama dihidu peminatnya. Sesekali peminat boleh lihat kata-kata romantis pasangan ini tuliskan di ruangan komen. Contoh seperti menerusi posting gambar di bawah dengan  kapsyen, “Goodnight sayang semua..”, telah dijawab oleh Nana dengan balasan, “Miss you Khai!”

A post shared by Khai Bahar (@khaibahar94)

Sebelum terhasilkan lagu Satukan Rasa, peminat merestui hubungan mereka berdua dan berdoa supaya hubungan itu sampai ke jinjang pelamin. Lantaran dari itu, Nana sendiri tidak menolak jika ditakdirkan  jodohnya bersama Khai, lapor Sinar Harian.

“Jadi perkara seperti itu saya memang tak boleh nak halang. Saya dengan Khai sudah kenal lama sejak dari zaman dia suka Smule lagi, malah show (persembahan) bersama,” katanya.

Walaubagaimanapun, Nana menegaskan buat masa ini, dia dan Khai hanya berkawan saja.

Dalam satu wawancara bersama Nana dan Khai ketika majlis pelancaran single Satukan Rasa, Nana berkata idea untuk berduet sudah lama difikirkan namun kekangan masa membuatkan perancangan itu tertangguh.

“Kami betul-betul buat keputusan untuk berkolabrasi pada Mei lalu. Saya Whatsapp Khai dan mencadangkan untuk terus buat lagu duet. Apatah lagi saya sudah agak lama tidak keluar dengan lagu baru. Kali terakhir menerusi lagu “Hatiku Milikmu” lebih setahun lalu”

Khai mengakui Nana merupakan idolanya selain beberapa artis wanita lain seperti Datuk Seri Siti Nurhaliza dan Ziana Zain. Menurut Khai, merakamkan lagu bersama Nana merupakan sesuatu yang istimewa

“Bagi saya, kelebihan berduet bersama Kak Nana adalah kerana ‘tone’ suara kami yang lebih kurang sama. Jadi, apabila berduet ia mudah serasi. Dalam masa yang sama, hubungan rapat kami menjadikan kerjasama ini lebih mudah” katanya

Berita baik buat peminat Khai & Nana, mereka bakal membintangi sebuah drama terbitan Astro yang akan bersiaran pada bulan Oktober atau November nanti.  Sebelum ini pernah timbul spekulasi kononnya Nana mahu memujuk Khai berlakon dalam drama adaptasi novel, Klik! Pengantin Musim Salju arahan Michael Ang.

Memetik dari BH Online, Khai terpaksa menangguhkan hasrat untuk berlakon kerana jadualnya sangat padat pada masa itu. Akhirnya, kini hasrat tersebutdapat direalisasikan.

Kepada yang masih belum mendengar lagi lagu Satukan Rasa edaran Seventeen Eleven Music Sdn. Bhd. ini, boleh lah muat turun di semua pelantar muzik digital dan muzik rasmi Satukan Rasa juga boleh ditonton di saluran Youtube Seventeen Eleven Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sahih Atau Tidak? Gambar Bogel Tom Holland Tersebar Di Media Sosial

Ketika ini, peminat sedang rancak bersembang mengenai filem Spiderman: Far From Home yang mendapat sambutan yang cukup menggalakkan. Buat anda yang belum menonton, pastikan filem ini berada dalam senarai wajib tonton kerana bagi kami ianya penutup fasa 3 yang cukup membanggakan!

Biarpun begitu, dalam kerancakan Spiderman: Far From Home menerusi laman Twitter peminat turut hangat memperkatakan mengenai bintang Spiderman, Tom Holland. Jika sebelum ini ramai yang memuji sikapnya yang begitu prihatin kerana sanggup membuat kejutan buat pesakit kanak-kanak di Hospital Seoul, kali ini satu berita sensasi kian tular di laman sosial itu.

Menerusi perkongsian seorang pengguna di laman Twitter, dia telah mendedahkan beberapa keping gambar bogel seorang lelaki dipercayai milik pelakon Hollywood itu.

Dalam tiga keping gambar itu kelihatan Tom telah memuatnaik gambar bogel nya menerusi laman Insta-story dengan turut menunjukkan kemaluannya. Biarpun pada gambar itu tertera nama Instagram bintang Spiderman itu, namun peminat mendakwa ianya sekadar suntingan oleh pihak yang tidak bertanggungjawab kerana terdapat perbezaan logo verified dan gambar yang digunakan Tom di laman Instagram nya.

Malah hasil carian kami juga mendapati gambar tersebut telah diambil dari sebuah laman porno sebelum dikongsi menerusi laman sosial milik pengguna itu.


Fairuz A. Rafiq Saman Bekas Suami Selepas Dituduh Kemaluan Bau Ikan Masin!

Pendedahan yang cukup memalukan! Itulah yang terjadi pada pelakon Indonesia, Fairuz A Rafiq selepas dimalukan oleh bekas suaminya yang juga pelakon, Galih Ginanjar.

Terdahulu, Galih telah mendedahkan isu ‘dalam selimut’ bersama Fairuz sewaktu ketika mereka masih bergelar suami isteri. Pendedahan yang dibuat menerusi temubual oleh seorang hos TV, Rey Utami untuk program yang disiarkan menerusi saluran YouTube miliknya itu turut mendedahkan hubungan seks diantara mereka hanya bertahan selama 15 minit sahaja. Lebih memalukan, Galih turut mendakwa bau kemaluan bekas isterinya itu seolah-olah seperti ikan masin.

Malu dan geram dengan dakwaan tersebut, Fairuz bersama suaminya, Sonny Septian telah membuat laporan polis terhadap Galih dan Rey dan sekiranya disabit bersalah, Galih akan dikenakan hukuman penjara maksimum selama enam tahun.

Ekoran isu tersebut, seluruh keluarga Fairuz turut berasa marah dan bertegas mahu menegakkan keadilan buatnya.  Galih dan Fairuz pernah berkahwin pada 2011 namun pada 2013 pasangan ini disahkan bercerai. Hasil perkahwinan, mereka dikurniakan seorang cahaya mata lelaki.


[REVIEW] Spiderman: Far From Home Penutup Terbaik Fasa 3 MCU

Dengan tayangan Spiderman : Far From Home pada minggu ini, maka tamatlah sudah bagi Fasa 3 Marvel Cinematic Universe (MCU) yang bermula dengan Captain America : Civil War pada tahun 2016. Filem seterusnya dijangka ditayangkan pada tahun hadapan atau 2021 dengan Guardians of The Galaxy 3 atau Black Widow bakal memulakan bagi Fasa 4.

Buat anda yang belum atau terfikir untuk tidak menonton, suka untuk kami tekankan bahawa Spiderman kali ini wajib diletakkan sebagai senarai wajib tonton anda. Ketepikan soal persaingan dengan Avengers: EndGame kerana perbandingan tersebut seperti tidak adil memandangkan filem itu mengetengahkan kesemua adiwira Marvel. Bagi Far From Home, Tom Holland yang membawa watak Spiderman berjaya membuatkan peminat teruja dengan pelbagai aksi yang ditampilkan.

Malah jika dibandingkan dengan filem dan pelakon terdahulu, Tom sememangnya agak nakal dan sesuai dengan lagak adiwira. Biarpu begitu, perlu diakui pada permulaan filem ini ianya agak sedikit perlahan sebelum kemunculan Mysterio memainkan peranan. Malah filem Spiderman kali ini juga penuh dengan aksi!

Spoiler alert! Seperti yang diketahui menerusi trailer nya sebelum ini, Mysterio yang dipegang Jake Gyllenhaal diramalkan sebagai salah seorang penjahat. Namun sebaik sahaja menonton Far From Home, anda mungkin akan berasa sedikit terkejut dengan plot-twist yang cuba disampaikan sesuai dengan kuasa Mysterio sebelum ini yang mempunyai kebolehan ilusi.

Secara keseluruhannya bagi kami, Far From Home merupakan penutup yang terbaik untuk Fasa 3 MCU. Malah dengan gambaran yang diberi Peter Parker dan petunjuk-petunjuk lain, barangkali dalam fasa 4 satu perubahan besar bakal dilihat kelak. Yang pasti, ramai mengharapkan watak Tom sebagai Spiderman akan terus dikekalkan!

Peter Parker menyertai rombongan sekolah dengan rakan-rakan kelasnya ke Eropah. Di sana, Nick Fury meminta Peter menyertai misi yang memerlukannya bekerjasama dengan Quentin Beck, juga dikenali sebagai Mysterio, seorang pakar muslihat yang mendakwa dirinya dari Bumi `parallel` dalam Multiverse. Mereka perlu bekerjasama melawan manusia-manusia dimensi luar biasa yang dikenali sebagai Elementals.


Sempena Perlawanan Wimbledon, Snapchat Memperkenalkan Permainan ‘Bitmoji Tennis’

Pengguna Snapchat di Malaysia kini dapat lebih dekat dengan perlawanan tenis terkemuka dunia, Wimbledon. Rasai kehangatan perlawanan tenis bersama rakan-rakan di Bitmoji Tennis, permainan Snapchat terbaru yang direka khusus untuk Snap Games, platform permainan multi-pemain masa nyata.

Berikut adalah cara anda boleh membawa ayunan tenis Bersama Snapchat! Mula-mula, pilih sama ada anda mahu melatih diri sendiri, mencabar rakan untuk perlawanan tenis atau hadirkan diri di gelanggang dengan sekumpulan kawan untuk pusingan winner-takes-next.

Dilancarkan pada bulan April lalu, Snap Games mempunyai pelbagai pilihan seperti Bitmoji Party dan Tiny Royale Zynga. Bitmoji Tennis telah direka dan dihasilkan sendiri oleh Snap Games Studio.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mus Umum Berundur Dari Kumpulan May

Bercakap mengenai lagenda Rock, sudah pasti nya akan teringat pada kumpulan rock terkenal, May yang sudah bertapak dalam industri sejak tahun 1986.

Kumpulan May yang dahulunya dikenali sebagai Kumpulan SYJ dianggotai oleh Mus, Man, Abu dan Yus. Biarpun sudah 33 tahun dalam industri kumpulan ini masih aktif menghiburkan peminat sehingga kini. Namun begitu, terbaharu terdapat satu perkhabaran sedih mengenai kumpulan ini yang mana vokalis utamanya iaitu May mengumumkan berundur dari kumpulan ini.

Menurut Mus atau nama sebenarnya Mustaffa bin Din, keputusan itu dibuat bukanlah kerana mempunyai perselisihan faham antara dia dan anggota kumpulan itu, sebaliknya faktor masalah kesihatannya yang membuatkan dia mengambil keputusan tersebut.

Jelasnya lagi, dia sudah menarik diri dari kumpulan itu sejak Januari yang lalu dan turut beranggapan ianya seolah-olah tidak adil sekiranya dia menerima tawaran menyanyi secara solo namun masih terus membawa nama May memandangkan tawaran persembahan secara berkumpulan semakin berkurangan. Sebagai rekod, Mus pernai menyertai kumpulan Strangers dan Wings sebelum kembali menyertai kumpulan May pada tahun 2002.


“Sengkek Sangat Ke Kami?”- Aishah Selar Kecaman Netizen

Kemelut diantara juara Gegar Vaganza musim keempat (GV4) Aishah dan usahawan kosmetik terkenal, Datuk Seri Vida hampir ke penghujungnya apabila kedua-dua pihak telah selesaikan kes tersebut secara mediasi di Kompleks Mahkamah Sesyen Sivil 11 Kuala Lumpur pada Isnin lalu.

Terbaharu, menyusuli kes tersebut, Aishah ada memuatnaik satu status berunsur sindiran di laman Instagram nya dipercayai ditujukan buat pelawak dan pengacara, Jihan Muse. Menjelaskan lebih lanjut mengenai hal isu tersebut, menerusi laporan dari MStar Online, penyanyi itu akui sengaja ditujukan buat Jihan selepas dia dikatakan seperti baru mahu memberi kerjasama setelah kes tersebut selesai.

A post shared by Wan Aishah Wan Ariffin (@aishahjmm)

Terdahulu, Aishah memberitahu pihak peguamnya cuba menghubungi Jihan dan Nabil bagi proses disepina namun gagal sehingga pihaknya bercadang untuk keluarkan iklan untuk mencarinya. Ekoran itu, Aishah dihujani dengan pelbagai komen daripada netizen termasuklah ada diantaranya cuba mengecam kenyataan Aishah.

Dalam pada itu, Aishah menerusi sebuah posting lain menyelar komen segelintir netizen yang beranggapan bahawa dia seperti terlalu terdesak mahukan pulangan hadiah seperti yang dijanjikan. Menurut pelantun Janji Manis mu ini, tujuan dia membawa ke pengadilan isu tersebut adalah kerana ingin menegakkan kebenaran malah Aishah sebelum ini turut memberitahu kes seumpama ini seperti mewakili artis-artis lain dalam menegakkan hal mereka.

“Harta tidak membawa ketenangan,namun kebenaran membawa ketenangan dan kebahagiaan”

Menerusi perkembangan lain, Datuk Seri Vida akan turut membuat satu sidang media khas esok di kediamannya di Ipoh, Perak dipercayai bertujuan ingin membuat permohonan maaf secara terbuka seperti yang dituntut oleh pihak Aishah sebelum ini.


[GIVEAWAY] Tayangan 3 Buah Kisah Seram Thai Dalam Curses

Pelbagai sorotan kisah di dalam sebuah naskhah merupakan kebiasaan buat sesetengah filem di Thailand, terutamanya bagi genre seram. Kali ini murai.my dengan kerjasama GSC Movies sekali lagi akan menganjurkan tayangan awal filem seram Thai berjudul Curses.

Menyingkap 3 buah kisah seram dalam Curses- Wicked, Tattoo dan Wife Curse, ketiga-tiga filem ini menjurus kepada kisah sihir yang diamalkan sejak zaman dahulu lagi. Bermula dengan kisah amalan sihir yang diamalkan ketika zaman Raja Siam, seterusnya penonton bakal diperlihatkan sihir yang diperturunkan ke dalam pengacahan tatu di badan dan juga dendam kesumat si isteri kepada suami yang sememangnya membuatkan penonton berasa meremang bulu roma sepanjang menonton filem ini!

Khas untuk pembaca setia murai.my, sebanyak 30 pasang tiket akan diberikan buat anda untuk menjadi yang terawal menonton filem seram ini.

Tayangan awal filem ini akan diadakan pada 23 Julai 2019 (Selasa) bertempat di GSC Paradigm Petaling Jaya jam 9 malam. Perlu diingatkan, buat anda yang menang tiket ini, anda wajib memberi ulasan/review selepas menonton filem ini beserta hashtag yang diberi!


Masih Kacak? Wajah Terbaru Keanu Reeves Selepas Cukur Jambang Untuk Filem ‘Bill And Ted 3’

Sejak membintangi filem siri “John Wick“, imej dan penampilan Keanu Reeves sudah melekat dengan karakter pembunuh upahan. Aktor tampan tersebut tampil dengan rambut paras bahu, serta memiliki jambang dengan potongan yang unik. Namun kini, Keanu dilihat berbeza selepas mencukur jambangnya.

Penampilan terbaru Keanu dapat dilihat di lokasi penggambaran projek terbarunya, “Bill and Ted 3”, atau “Bill & Ted Face the Music”.Filem komedi tersebut rupanya sudah mula melakukan proses penggambaran. Malah foto-foto pengambaran telah beredar luas di dunia maya, termasuk foto Keanu Reeves.

Penampilan baru aktor berusia 54 tahun ini tertangkap kamera saat dia tengah melakukan beberapa adegan. Keanu terlihat mengenakan suit berwarna kelabu, dengan kemeja berwarna pink di dalamnya.

Menurut The Sun, bukan dia seorang, Keanu juga kembali bergandingan Alex Winter seperti dalam siri “Bill and Ted”,  Kedua-dua pelakon utama ini terlihat melakukan beberapa adegan di kawasan New Orleans, Louisiana, yang menjadi lokasi penggambaran “Bill and Ted 3”.

Tentunya ini menjadi reunion Keanu dan Alex setelah 28 tahun lalu kedua-duanya membintangi seri ke-2 “Bill and Ted”, “Bill & Ted’s Bogus Journey”. Diketahui, siri kedua tersebut dirilis pada tahun 1991.

Di sisi lain, filem pertama siri ini, “Bill & Ted’s Excellent Adventure“, dirilis pada 1989. Filem ini menceritakan tentang Bill (Alex Winter) dan Ted (Keanu Reeves), dua remaja yang malas dan ingin mendirikan sebuah band hebat.

Namun kerana beberapa faktor, akhirnya impian mereka selalu menemui kegagalan. Tapi ternyata di masa depan, lagu mereka bakal jadi penyelamat dunia. Demi membantu mewujudkan takdir Bill dan Ted, maka orang-orang dari masa depan pun datang untuk menolong kedua-duanya.

Manakala untuk “Bill & Ted Face the Music” sendiri, belum diketahui jalan cerita yang akan dibawakan . Namun khabarnya, siri ketiga ini akan mengungkap bahawa Bill dan Ted belum dapat  menjalankan takdir mereka. Selain Keanu dan Alex, ada beberapa pelakon lain yang bakal terlibat dalam projek ini. Di antaranya adalah pelakon veteran seperti William Sadler, Amy Stoch, hingga Hal London Jr

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perilaku Lucah Seorang Lelaki Dikatakan Iras Iqram Dinzly?

Bagaikan sebuah ‘trend’, boleh dikatakan hampir setiap bulan ada sahaja berita sensasi melibatkan selebriti lelaki yang mana terlibat dengan isu video lucah. Malah jika dilihat, kesemuanya melibatkan selebriti lelaki.

Terbaharu, menerusi pendedahan yang dibuat di laman Twitter terdapat sebuah video lelaki yang sedang ghairah melakukan adegan lucah yang sengaja dirakamnya. Lebih mengejutkan, lelaki tersebut dikatakan mempunyai iras pelakon sensasi Iqram Dinzly.

Dalam pada itu, selain terkejut dengan video berkenaan, rata-rata pengguna media sosial juga tidak menolak bahawa sekiranya benar lelaki berkenaan adalah Iqram, ianya seolah-olah sengaja mencari publisiti memandangan dia tidak lagi aktif dalam industri hiburan.

Selain itu, segelintir daripada mereka turut berasa kasihan kerana beranggapan pelakon ini tidak sihat dan memerlukan rawatan yang sewajarnya. Adakah benar lelaki berkenaan Iqram? Menerusi hasil carian kami mengenai gambar terkini nya di laman Instagram juga tidak berhasil apabila mendapati dia sudah lama tidak aktif dalam sosial media berkenaan.


Cameron Boyce Meninggal Dunia Dalam Tidur Akibat Serangan Sawan

Semalam, satu berita sedih telah menggemparkan industri hiburan Hollywood yang mana pelakon remaja terkenal, Cameron Boyce telah disahkan meninggal dunia.

Punca kematian Bintang Disney yang berusia 20 tahun itu dipercayai akibat serangan sawan ketika sedang tidur. Terdahulu, pelakon yang popular menerusi filem ‘Mirrors’ dan Grown Ups 2 in telah menjalani rawatan bagi menangani masalah kesihatan tersebut. Pemergian pelakon ini cukup dirasai peminat apatah lagi mendiang merupakan antara pelakon yang sedang mencipta nama.

Sebelum ini, beliau sering kali terlibat dalam pelbagai aktiviti-aktiviti amal. Malah dengan penglibatannya itu, dia telah diberikan penghargaan dengan menerima Pioneering Spirit Award di Thirst Gala pada tahun lalu atas usahanya berjaya mengumpul dana sebanyak AS$30,000 (RM124,077) bagi membina telaga yang menyalurkan air bersih di Swaziland, Afrika Selatan.


Galih Ginanjar Nafi Bau Ikan Masin Rujuk Pada Bau Kemaluan Fairuz A. Rafiq

Sebelum ini tular mengenai kontroversi membabitkan dua selebriti Indonesia yang juga bekas pasangan suami isteri, Galih Ginanjar dan Fairuz A.Rafiq. Dalam kes tersebut hangat memperkatakan mengenai Galih yang menghina kemaluan Fairuz secara terbuka menerusi sebuah wawancara yang mengatakan berbau seperti ikan masin.

Dalam pada itu, pelakon berkenaan telah ditahan untuk siasatan selama hampir 13 jam di Ibu Pejabat Polis Daerah Metro Jaya sambil ditemani peguamnya, Rihat Hutabarat. Jelas Galih ketika ditemui media tempatan selepas daripada soal siasat tersebut, dia menafikan bahawa kenyataan bau ikan masin yang diperkatakannya itu bukanlah merujuk kepada alat sulit bekas isterinya seperti tanggapan netizen sebelum ini.

Terdahulu, Fairuz telah membuat laporan polis kepada bekas suaminya itu diatas sebab mengeluarkan kenyataan yang menjatuhkan maruahnya. Malah seluruh keluarga Fairuz turut berang dan bersama-sama mahu menegakkan keadilan buatnya. Fairuz dan Galih telah berkahwin pada 2011 namun telah disahkan bercerai pada tahun 2013. Hasil perkahwinan tersebut, mereka dikurniakan seorang cahaya mata lelaki.


Gara-gara Bengkung, Nur Sajat Bakal Disaman Kerana Fitnah

Sebuah kenyataan media yang dikeluarkan oleh NHA Advocates & Solicitors sebentar tadi mengesahkan bahawa mereka telah dilantik secara rasmi oleh Suzyyana binti Sulaiman untuk memfailkan saman terhadap usahawan Nur Sajat Kamaruzzaman atas fitnah yang dibuat oleh usahawan tersebut.

Suzzy, bekas stokis untuk perniagaan korset Nur Sajat, telah memilih firma NHA Advocates & Solicitors untuk mengambil tindakan atas sebab menidakkan haknya sebagai stokis yang sah serta atas dakwaan fitnah bahawa bengkung yang dijualnya adalah
kononnya palsu sedangkan ia adalah bengkung asli yang dibeli secara sah sebagai stokis.

Fitnah dan laporan Nur Sajat tersebut telah menyebabkan pejabat anak guam telah diserbu oleh pegawai KPDNKK yang selanjutnya merampas bengkung milik anak guam, dan seterusnya menyebarkan fitnah dan menyebabkan anak guam mengalami kerugian berterusan dan mengalami kerosakan reputasi.

Menurut Nurul Hafidzah Hassan, wakil peguam daripada NHA Advocates & Solicitors, anak guam ingin menuntut ganti rugi kerana kehilangan reputasi, gangguan emosi dan kerugian perniagaan yang dialami dan juga bagi kenyataan-kenyataan fitnah dan tuduhan-tuduhan yang telah disiarkan oleh usahawan tersebut.

“Kami juga ingin mengesahkan bahawa beberapa anak guam kami yang lain telah tampil dengan tuntutan yang sama terhadap Nur Sajat Aesthetic Sdn Bhd, dengan itu kami sudah bersedia untuk memulakan beberapa tindakan undang-undang terhadap usahawan berusia 34 tahun itu dalam masa terdekat,” kata Nurul Hafidzah Hassan yang juga mewakili selebriti Linda Rafar dalam kes saman fitnah beliau.


“Kenapa Malu Dik!”- Aishah Nekad Dedah Wajah Sebar Fitnah

Juara Gegar Vaganza 4,  Aishah telah mendedahkan wajah wanita sebar fitnah isu kontroversi berlian palsu yang tercetus antara dia dan Dato Seri Vida. Pemilik akaun bernama @azieramazlan itu telah mengeluarkan kata-kata yang tidak betul dan berbohong terhadap dirinya.

Di laman Instagram Aishah atau nama sebenarnya Wan Aishah Binti Wan Ariffin turut memuatnaik status dan gambar wajah wanita berkenaan. Walaubagaimanapun wanita tersebut telah memohon maaf kepadanya menerusi DM (Direct Message) di Instagram.

Screenshot kata-kata fitnah yang disebarkan dan juga permohonan maaf oleh wanita tersebut telah dimuatnaik oleh Aishah disertakan caption pendek berbunyi berikut:

“Wajah pemfitnah… Kenapa malu dik dgn apa yg you dah sebarkan tentang I,kalau betul apa yang you tulis,beranilah dan bercakap direct je dgn I.Tapi apa yg you tulis tu semua bohong belaka….Cukup ke sekadar minta maaf direct sedangkan you dah jatuhkan maruah dan memperlekehkan I di khalayak ramai???”

A post shared by Wan Aishah Wan Ariffin (@aishahjmm)

Terdahulu, Aishah telah mengadakan sidang akhbar memaklumkan bahawa Vida akan membayar harga barang kemas yang dipilihnya berjumlah RM80,000 dan membuat permohonan maaf secara terbuka terhadap dirinya sebelum atau pada 17 Julai ini.

Walaubagaimanapun, pada Sabtu lalu, (6/7) Vida membuat permohonan maaf secara terbuka kepada Aishah pada satu sidang akhbar khas di kediamannya di Ipoh .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Produksi Sheila Rusly Mohon Maaf Guna Gambar Perkahwinan Nazim Othman & Bella Dally

Pada Ahad lalu tular di media sosial mengenai sebuah babak drama berjudul Silang yang ditayangkan di TV3. Drama yang dilakonkan oleh Nazim Othman dan Emma Maembong dibawah produksi JS Pictures Sdn Bhd milik Sheila Rusly dan suami, Jinggo Azman mencuri perhatian apabila dalam drama itu kelihatan gambar perkahwinan Nazim bersama bekas isteri nya yang juga pelakon, Bella Dally.

Biarpun begitu, wajah Bella telah disunting dengan menggantikan wajah Emma pada gambar tersebut. Perkongsian oleh netizen di laman sosial itu ternyata telah tular malah ada sesetengah daripada mereka mengecam sikap produksi yang dikatakan tidak sensitif pada isu tersebut selain menyifatkan ianya sebagai kerja ‘sambil lewa’

Menyusuli kontroversi itu, Bella menerusi laman Instagram akui tidak berpuas hati dengan tindakan syarikat produksi tersebut malah turut memberitahu telah menghubungi Sheila bagi mendapatkan penjelasan lanjut. Menurut Bella dia hanya ketahui akan perkara tersebut selepas diberitahu oleh kenalannya.

Bersikap professional atas perkara tersebut, Sheila turut memperakui akan kesilapan dari pihak nya malah dia mewakili seluruh produksi JS Pictures Sdn Bhd memohon maaf kepada Bella. Jelas Bella, isu tersebut telah pun diselesaikan dan dia telah memaafkan mereka kerana beranggapan sebagai manusia biasa pasti tidak akan lari daripada kesilapan.

Tambahnya lagi, dia mengharapkan agar isu tersebut akan menjadi pengajaran dan berharap mana-mana pihak tidak mengambil mudah perkara sebegitu dan mengambil kesempatan. Hasil carian terkini kami turut mendapati Bella telah memadam kenyataan tersebut di laman Instagram nya.


Kecoh! Video ‘Phone Sex’ Chef Selebriti Popular Tular Di Media Sosial

Lagi pendedahan yang dibuat oleh netizen! Selepas pelakon lelaki popular dikaitkan dengan penularan video aksi lucah di media sosial, satu lagi video aksi lucah turut hangat diperkatakan.

Dalam video berdurasi 41 saat itu, kelihatan seorang lelaki dipercayai berumur berusia 50-an sedang ghairah melakukan beberapa aksi lucah menerusi perbualan rakaman video telefon bersama seorang wanita. Lebih mengejutkan, wajah lelaki tersebut dipercayai mempunyai iras seorang chef selebriti popular tanah air.

Sejak tular di media sosial, rata-rata netizen tidak menyangka bahawa seorang chef yang begitu dikenali akan melakukan perkara yang sedemikian apatah lagi memikirkan usianya.

Malah ada juga yang tidak menolak sebagai seorang manusia biasa, dia pasti tidak akan lari daripada melakukan kesilapan. Adakah benar lelaki tersebut merupakan chef selebriti seperti yang didakwa atau sekadar pelanduk dua serupa?


“Saya Derita Kerana Perampas!” Maia Akui Depresi Berpunca Dari Mulan Jameela

Siapa sangka bermula daripada sahabat karib, kini kedua-duanya bermusuhan apabila wujudnya cinta tiga segi diantara mereka. Suatu ketika dahulu, peminat sedia maklum bahawa Maia Estianty dan Mulan Jameela pernah bersatu menerusi duo kumpulan Ratu sebelum berpecah. Lebih menghangatkan keadaan, Mulan kini telah berkahwin dengan bekas suami Maia, Ahmad Dhani dari kumpulan Dewa 19.

Ekoran itu, Maia mengalami kemurungan yang teruk sehingga terpaksa mendapatkan khidmat pakar psikiatri selepas mengetahui perbuatan curang bekas suaminya yang menjalinkan hubungan cinta bersama rakannya sendiri. Malah akui Maia, sudah beberapa tahun ‘batin’ nya terseksa selepas mendapat tahu akan perkara tersebut. Ketika itu, Maia diberi pilihan untuk kembali bersama Ahmad Dhani sekiranya dia bersetuju untuk berpoligami.

“Sebelum ini saya berasa sangat tertekan. Sudah beberapa tahun batin saya menderita disebabkan oleh perampas”

Biarpun begitu, Maia kini semakin pulih dari kemurungan malah turut berasa bahagia selepas bercerai. Menyifatkan apa yang terjadi selama ini adalah ujian dari Tuhan, Maia sempat memberi komen sinis dengan beranggapan perbuatan jahat akan menerima balasan setimpalnya apatah apabila bekas suaminya itu kini sedang menjalani hukuman penjara atas kesalahan menyebarkan kata-kata kebencian di laman sosialnya.

Maia memutuskan untuk bercerai dengan penyanyi itu pada tahun 2008 selepas 12 tahun mendirikan rumah tangga bersama.


Rambut Biru! 8 Gambar Penampilan Terkini Tegar Septian Yang Semakin ‘Stylish’

Lagunya yang berjudul ‘Aku yang dulu bukanlah yang sekarang’, pernah hits dan mencetuskan fenomena suatu masa dulu di Malaysia di sekitar tahun 2013. Lagu itu tak lain dan tak bukan dibawakan oleh seorang penyanyi cilik bersuara merdu bernama Tegar Septian.

Bakat Tegar telah disedari sejak dia menjadi pengamen atau penyanyi jalanan. Tegar kini menjelma sebagai penyanyi yang begitu sibuk dengan persembahan pentas. Sejak saat itu, kehidupan Tegar diketahui sangat berubah drastik, dari seorang penyanyi jalanan menjadi artis popular.

Tegar telah merilis album sendiri dan tampil dalam berbagai acara. Selain itu, dia juga diketahui aktif membuat video cover lagu di akaun YouTube.

Ternyata kini Tegar beranjak dewasa dan penampilannya sekarang terlihat cukup berubah drastik dibandingkan pada saat awal kemunculannya. Kejayaannya di dunia muzik membuat penampilannya semakin terlihat kemas dan juga stylish.

Pada tahun ini, Tegar sudah berusia 17 tahun. Memasuki usia remaja ini, Tegar kini dilihat gemar berfesyen dan terbaru beliau mengubah gaya rambutnya dengan warna biru. Mengenai perkembangan terbaru, Tegar baru saja memuatnaik video cover lagu berjudul Hanya Rindu oleh Andmesh di laman Youtube. Sehingga artikel ini ditulis, video ini telah mendapat tontonan lebih 1.4 Juta kali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Fakta Menarik Mengenai Aplikasi Terbaru Spotify Lite

Muzik sepatutnya dinikmati oleh semua, tanpa mengira tahap liputan rangkaian, pelan data, mahupun jenis peranti yang digunakan. Sebab itulah hari ini, kami secara rasminya memperkenalkan Spotify Lite.

Spotify Lite merupakan versi aplikasi Spotify yang lebih ringan, pantas, dan ringkas. Aplikasi ini menawarkan pengalaman muzik yang tiada tandingannya serta berfungsi sama seperti aplikasi Spotify yang utama.

Anda tetap boleh mencari dan memainkan lagu serta artis kegemaran anda, menyimpannya, berkongsi dengan orang lain, menerokai muzik baru, dan menikmati senarai lagu yang disusun khas untuk anda.

Bezanya, Spotify Lite direka dengan sedikit ciri-ciri khas yang menjadikannya sesuai untuk sistem operasi dan peranti lama.

“Berdasarkan maklum balas pengguna di seluruh dunia, Spotify Lite direka untuk membolehkan berjuta lagi pengguna menikmati pengalaman muzik terbaik di dunia. Ini terutamanya sesuai bagi mereka yang berada di kawasan liputan jalur lebar yang rendah atau pengguna peranti dengan ruang storan terhad,” kata Kalle Persson, Pengurus Kanan Produk di Spotify.

Maka, anda tidak lagi perlu bimbang soal data dan dapat memberi tumpuan untuk mencari lagu kegemaran anda yang seterusnya. Anda juga tidak perlu bimbang kekurangan ruang storan, Spotify Lite membolehkan anda mengawal cache anda, dan mengosongkannya dengan hanya satu sentuhan sahaja.